ועדת החינוך, התרבות והספורט, כנסת 16, פרוטוקול מספר 432, 2005-04-06 12:15

מל פולישוק-בלוך: שלום לכולם.

מל פולישוק-בלוך: אנחנו פותחים ישיבה נוספת בנושא הרפורמה הנחוצה לנו בחינוך.

מל פולישוק-בלוך: אני אומרת רפורמה נחוצה בחינוך ואני לא אומרת דוח דברת כי זה הנושא.

מל פולישוק-בלוך: הנושא הוא איך אנחנו משפרים את החינוך, איך אנחנו כולם נהיה חכמים ואולי טיפה פחות צודקים.

מל פולישוק-בלוך: יש אמירה נהדרת לגבי הכביש, שבכביש תהיה חכם ולא צודק.

מל פולישוק-בלוך: אני חושבת שזה נכון גם לגבי הנושא הזה של החינוך, אולי יותר אפילו בנושא הזה של החינוך.

מל פולישוק-בלוך: אנחנו צריכים לפעול בחוכמה, גם אם כולם צודקים.

מל פולישוק-בלוך: ואני יכולה לתת לכם כאן נאום של שעה כמה כבוד השרה צודקת וכמה כבודם של נציגי ארגוני המורים צודקים וכמה נציג הממונה על השכר צודק.

מל פולישוק-בלוך: באמת כולם צודקים.

מל פולישוק-בלוך: אבל הכי צודקים זה התלמידים והתלמידים רוצים, איך אמרתם, "מגיע להם יותר".

מל פולישוק-בלוך: ואם אנחנו נמשיך להתעקש וכל צד יעמוד על שלו וכולם יהיו נורא נורא צודקים, חינוך לא יהיה לנו מזה.

מל פולישוק-בלוך: ורפורמה לא תצמח מזה.

מל פולישוק-בלוך: וגם לא ל"שעת השי"ן".

מל פולישוק-בלוך: די, אי אפשר יותר למתוח את העניינים, אי אפשר כאילו לשחק משא ומתן, צריכים באמת לקיים משא ומתן ואני אומרת את זה לשני הצדדים.

מל פולישוק-בלוך: כל צד צריך לתת את המקסימום ולוותר במקסימום כדי להגיע בסופו של תהליך לתוצאה הכי נכונה.

מל פולישוק-בלוך: זה לא מה שקורה היום, במיוחד היום, ולשם כך אנחנו כאן.

מל פולישוק-בלוך: בניסיון נוסף, אולי אחרון לפני פיצוץ, כדי לראות איך אפשר כאנשים מבוגרים שהדבר המשותף לכולם זה טובת התלמידים והדורות הבאים, איך אפשר בכוחות משותפים באמת להביא לשינוי אמיתי בחינוך הישראלי.

מל פולישוק-בלוך: כי על זה לפחות אני חושבת שאין לנו מחלוקת.

מל פולישוק-בלוך: רוצים יותר, רוצים לשפר, כולם רוצים.

מל פולישוק-בלוך: ואני אתמול עברתי שוב על שתי החוברות האלה, על עוז ותמורה ועל הצעד הקובע.

מל פולישוק-בלוך: ועברתי כמעט סעיף אחר סעיף, תהרגו אותי, אני לא מבינה על מה אתם מתווכחים.

מל פולישוק-בלוך: אתם אומרים במהות אותם דברים.

מל פולישוק-בלוך: אתם מדברים על יום לימודים יותר ארוך שיביא לחיבור יותר טוב בין תלמיד ומורה.

מל פולישוק-בלוך: אתם מביאים סקר שמרבית המורים, אני מדברת הסתדרות המורים, שמרבית המורים דווקא בעד, אתה כותב את זה בזהירות: "יותר מורים בעד חמישה בשבוע והמורים הם בעד יום יותר ארוך שיהיה להם קשר יותר איכותי וטוב עם התלמידים".

מל פולישוק-בלוך: עוז ותמורה מדבר גם על אותן שעות לימוד, 40 שעות בבית-הספר.

מל פולישוק-בלוך: בדיוק ממש כמעט מילה במילה, היה לי קשה למצוא את ההבדלים.

מל פולישוק-בלוך: וזה גם בשיחות אישיות הרי דיברנו על זה.

מל פולישוק-בלוך: "יותר תמורה תמורת…" ואתם מדברים על כך שהמורים יתנו יותר ויקבלו יותר.

מל פולישוק-בלוך: וזה גם כתוב פה.

מל פולישוק-בלוך: ואני אומרת לכם, אין לי כאן את דוח דברת כי אותו כבר יש לי בראש די בעל-פה, אז גם שם כתוב את אותם דברים.

מל פולישוק-בלוך: אז במהות אתם אומרים כולכם את אותם דברים וצריך לתרגם את זה למעשים.

מל פולישוק-בלוך: זה כל מה שצריך לעשות.

מל פולישוק-בלוך: לא מחר בבוקר כל מיליון וחצי התלמידים שלנו יהיה ברפורמה.

מל פולישוק-בלוך: מתחילים צעד צעד, מתחילים במספר יישובים, מתגלגלים עם הנושא הזה על-פי פרמטרים מאוד בדוקים.

מל פולישוק-בלוך: למה לא להתחיל?

מל פולישוק-בלוך: למה העקשנות "רק התכנית שלי היא הכי טובה".

מל פולישוק-בלוך: "רק התכנית שלי הכי טובה", מה קורה פה?

מל פולישוק-בלוך: לא הגיע הזמן שנשים קצת את האגו.

מל פולישוק-בלוך: אני אומרת את זה שוב לכולם, שנשים את האגו בצד, נשאיר אותו בבית ונבוא למשא ומתן עם ידיים נקיות, בתום לב, באמת במטרה לקיים משא ומתן.

מל פולישוק-בלוך: מה עוד צריך לקרות.

מל פולישוק-בלוך: שהפיטורים האלה של שרת החינוך היא התחילה להיערך להם, שיצאו לפועל - לזה אנחנו מחכים?

מל פולישוק-בלוך: שאתם תעשו שביתה?

מל פולישוק-בלוך: שכל המערכת לא תעבוד?

מל פולישוק-בלוך: לזה אנחנו מחכים.

מל פולישוק-בלוך: מה עוד צריך לקרות.

מל פולישוק-בלוך: למה אי אפשר לעשות כמה צעדים קדימה, לחשוב קדימה קצת ולעצור ולהחליט החלטות היום.

מל פולישוק-בלוך: אם יהיה צורך - ישנו אחר-כך חלק מההחלטות.

מל פולישוק-בלוך: מה קרה?

מל פולישוק-בלוך: עכשיו הטענות שלי אני אומרת שוב, אני לא יכולה לבוא בטענות רק לארגוני המורים, למרות שאין ספק, אני בלב כבד אומרת את זה, היו לי הרבה מאוד שיחות ושמעתי גם על הרבה מאוד שיחות, תכף נשמע גם את השלטון המקומי שיש לו חלק גדול מאוד בזה.

מל פולישוק-בלוך: אני יכולה להבין את ארגוני המורים שהם לא מאמינים כי לא פעם אחת סידרו אותם בעבר.

מל פולישוק-בלוך: ושבאה הממשלה ואומרת: "אנחנו ניערך ואנחנו ניתן תנאים פיזיים נהדרים".

מל פולישוק-בלוך: ואת רואה את המצב בבתי הספר כפי שהוא היום, במאה ה-21 - 2005, וחלק מבתי הספר הרי את מבקרת לא פחות ממני בבתי-ספר, מצב עלוב ומביש.

מל פולישוק-בלוך: אז למה שיאמינו.

מל פולישוק-בלוך: אתם יודעים כמו עם המצב עם הפלשתינאים, אנחנו צריכים פשוט כמה צעדים בוני אמון משני הצדדים, מה לעשות, הגענו לכזה שבר שצריכים צעדים בוני אמון.

מל פולישוק-בלוך: ואני מציעה שנחשוב גם היום בצורה חיובית איך בונים את האמון מחדש ויושבים למשא ומתן, לדעתי וזה גם לדעת אלה ששותפים לו, אפשר בשבועות ספורים לסיים אותו.

מל פולישוק-בלוך: יש לנו כאן אחד מומחה, הוא כבר עבר את כל ועדי העובדים, הוא יודע מה לעשות.

מל פולישוק-בלוך: אני מאוד סומכת עליו.

מל פולישוק-בלוך: הוא יודע איך אפשר לעשות בהסכמות.

מל פולישוק-בלוך: נכון, צריכה להיות נכונות מכל הצדדים, גם ממשלה וגם ארגוני המורים.

מל פולישוק-בלוך: דבר אחד אין נכונות ואין סבלנות, לכך שאנחנו נזניח ונקריב את התלמידים שלנו על מזבח "אני צודק".

מל פולישוק-בלוך: לזה לא יכולה להיות לנו סבלנות.

מל פולישוק-בלוך: אני מבקשת עכשיו ברשותך, אני רוצה שיובל ייתן לנו סקירה מהמצב העדכני ואחר-כך את ואחר-כך ארגוני המורים.

לימור לבנת: אין בעיה.

יובל רכלבסקי: תודה.

יובל רכלבסקי: אנחנו מצויים בדיונים עם ארגוני המורים מאז ה-16 בינואר, החלטת הממשלה לאמץ את דוח כח המשימה הלאומי לקידום החינוך בישראל, הדוח שמוכר יותר כדוח ועדת דברת.

יובל רכלבסקי: מאז ה-16 לינואר השנה, אנחנו מקיימים דיונים רצופים עם ארגוני המורים במטרה לקדם את המלצות כח המשימה לקידום החינוך בישראל.

יובל רכלבסקי: הממשלה, באותה ישיבת ממשלה בינואר אימצה את עקרונות הדוח, הנחתה אותי עם צוות המעסיקים, מנכ"לית משרד החינוך, מרכז השלטון המקומי ואחרים להיכנס למשא ומתן בתחום הנוגע לשכר, תנאי עבודה ויחסי עבודה.

יובל רכלבסקי: במקביל, שרת החינוך, שר האוצר ואחרים נדרשו להנחות ולהוביל את הצעדים הדרושים על-מנת להבטיח את יישום הדוח.

יובל רכלבסקי: ובהתאם לכך אנחנו נערכנו, גם מבחינת צוות המשא ומתן, גם בהיערכות בכל מה שנוגע לאותם נושאים שהם בתחום האחריות של הממשלה או המעסיקים.

יובל רכלבסקי: אם מדובר בהקמת למרכז מדידה והערכה, אם מדובר בהיערכות לקראת ההשקעה בתחום הפיזי, אם מדובר בנושאים הפדגוגים ובשאלות הערכיות בכל הנוגע למערכות הלימודים.

יובל רכלבסקי: בתחומים האלה צוותי משרד החינוך ואחרים המשיכו בפעילות.

יובל רכלבסקי: לעצם המשא ומתן.

יובל רכלבסקי: אנחנו נכנסנו לתוך המהלך כאשר ההנחיה, לפחות אני אומר בצורה די גלויה, הנחיה שלי לצוות המשא ומתן שנוהל על-ידינו ועל-ידי המעסיקים אל מול ארגוני המורים, המאמץ היה להתמקד בנושאים בהם יש סיכוי להגיע להסכמה רחבה.

יובל רכלבסקי: ידענו שישנם נושאים בדוח שהם יותר בעייתיים, הם לא ישימים בשלב הראשון.

יובל רכלבסקי: היה ברור לכולם שלנהל משא ומתן על-פי הנחית הממשלה עד 31 למרץ, זאתי משימה כמעט בלתי אפשרית.

יובל רכלבסקי: בוודאי להשלים את כל המהלך לא ניתן בתקופה הקצרה הזאת.

יובל רכלבסקי: אולם חייבים להגיע להישגים, אבני בוחן שאיתם נוכל להתקדם ולהגיע לאחר מכן למסמכים משפטיים עוד לפני פתיחת שנת הלימודים הבאה.

יובל רכלבסקי: ולהגיע למצב שאנחנו נוכל בהדרגה להתחיל ליישם דברים מוסכמים כבר בשנת הלימודים הקרובה.

יובל רכלבסקי: לכן ניסינו לבדוק גם חלופות, גם נושאים לטווח הקצר, לטווח הארוך.

יובל רכלבסקי: ניתחנו את המערכות השונות מה הצעדים הנדרשים על-ידי הצדדים.

יובל רכלבסקי: וניסינו להיכנס ולהוביל למהלך שיבטיח במספר נקודות הסכמה.

יובל רכלבסקי: אנחנו הערכנו שאנחנו נוכל להגיע במקרה הטוב להבנות ראשוניות שנוכל אותן לגבש להסכמות ביניים מיד לאחר פסח, בתחומים הבאים.

יובל רכלבסקי: שינוי מבנה שבוע עבודה של המורים, הכוללת הערכת יום העבודה מבוקר עד אחר-הצהרים והוא כולל גם פרק של תגבור שעות ההוראה הפרונטליות.

יובל רכלבסקי: הערכנו שאנחנו נוכל להגיע להבנה באותן רשויות שיהיו ערוכות להיכנס לתכנית כבר בשנת הלימודים הקרובה.

יובל רכלבסקי: נוכל להגיע איתם ברמת התכנון ביצוע לנושא הסדרת התשתיות, פינות עבודה, התאמת המבנים על-מנת להבטיח יכולת לקיים יום לימודים ארוך.

יובל רכלבסקי: ואפשרות גם למורים להתארגן ליום עבודה מבוקר עד אחר-הצהרים.

יובל רכלבסקי: אנחנו נערכים בהתאם לכך גם לבחון מה יהיו התוצאות בהתאם לתוצאות המשא ומתן, החלק שדיברתי עליו, על מבנה ההעסקה ושבוע העבודה, יהיו לכך השלכות בהמשך גם לגבי היקף המועסקים.

יובל רכלבסקי: ולכן בין השאר דיברנו והתמקדנו בכך שנצטרך לדון על נושא של תנאי פרישה.

יובל רכלבסקי: הממשלה גם הקציבה לעניין כספים.

יובל רכלבסקי: כאשר הדגש יהיה שזה יהיה פועל יוצא של יישום התכנית.

יובל רכלבסקי: כאשר ברור שבשנה הראשונה, בהנחה שיבוצע בצורה חלקית, אנחנו קיווינו שנוכל ליישם בסדר גודל של כ-50 רשויות.

יובל רכלבסקי: דהיינו, זה בערך 20 אחוזים מכלל הרשויות המקומיות.

יובל רכלבסקי: ובמסגרת הזאת להסדיר את נושא תנאי הפרישה לגבי אותם מורים שניתן או יצטרכו להפסיק את עבודתם.

יובל רכלבסקי: בין השאר על רקע של קריטריונים פדגוגיים והתאמתם למקצוע ולעיסוק ולא רק על רקע של שאלות תקציביות.

יובל רכלבסקי: אנחנו עמדנו על כך שהנושא של הסמכויות של מנהלים.

יוסי שריד: מה זה "בין השאר"?

יובל רכלבסקי: זה כולל נושאים שונים.

יובל רכלבסקי: בתהליך פיטורים יש נושאים שונים.

יובל רכלבסקי: מתקציב מהמתבקש בהתאם למגמות הלימוד, איזה מקצועות יופחתו, אלו מקצועות יתוגברו.

יובל רכלבסקי: בהתאם לכך גם ניתן יהיה לראות מה יהיה הפועל היוצא לגבי המורים עצמם.

יובל רכלבסקי: לגבי הנושא של פיטורים פדגוגיים, סמכויות מנהלים.

יובל רכלבסקי: מה שאנחנו קראנו "פרק העסקה וגמישות ניהולית" - כידוע היום למנהלים יש מעט מאוד סמכויות בתחום ניהול, ניהול מערך ההוראה וחלק מהנושא זה להעביר ולתגבר את סמכויות המנהלים לאורך כל חיי העסקה של צוות ההוראה מהקליטה ועד הפיטורין.

יובל רכלבסקי: וביקשנו להקים צוות שיעסוק בנושא ואמנם גם עסקנו, אם אפשר להגיד, בנושא, לפחות על הנייר ומבחינת שעות התכנסות של צוות משנה עם התקדמות מועטה ביותר.

יובל רכלבסקי: היה ברור שהתהליך ברגע שאנחנו דורשים שהמורים יעבדו יותר, היה ברור שאנחנו מדברים על תוספת משמעותית בשכר עובדי ההוראה.

יובל רכלבסקי: ולכך גם כיוון דוח ועדת דברת.

יובל רכלבסקי: הערכנו שברמת ההסכמות נוכל להגיע בטווח הקצר לגבי הקמת המרכז להערכה ומדידה.

יובל רכלבסקי: אנחנו מניחים שגם לא תהיה מניעה מצד עובדי ההוראה שמנהלים וצוות הניהול של בית-הספר ישתלב ויתחיל להפעיל הערכה וקריטריונים למדידה וביצועים כבר משנת הלימודים הקרובה.

יובל רכלבסקי: נקודת המוצא היתה שלא ניתן ליישם את הרפורמה במכה אחת בכל הארץ, בכל הפרמטרים.

יובל רכלבסקי: ולכן מדובר על תהליך שייצא בהתגלגלות ואנחנו מקווים שעל פני ארבע-חמש שנים ניתן להגיע למרבית בתי-הספר.

יובל רכלבסקי: היה ברור שאנחנו לא נצליח להגיע בטווח הקצר בסוגיות הכבדות ותישארנה עוד מחלוקות שנצטרך להיכנס ולסכם אותן בחודשים הבאים, על מנת להבטיח שכל הנושאים ייסגרו ונגיע להסדר הקבע עם הסכמי העבודה והוראות ונהלים, עם מערכת תקצוב שתיכנס לפעולה בהתאם לסיכומים או המתבקש מהסכמי עבודה.

יובל רכלבסקי: ידענו שהנושא של סוגיית החוזים האישיים למנהלים וניתוק המנהלים מטבלאות השכר של המורים.

יובל רכלבסקי: ידענו שהוא יהווה קושי מרכזי מנקודת מבט של ארגוני עובדים.

יובל רכלבסקי: ידענו שהגמישות שאנחנו מבקשים בסוגיית ההעסקה של המורים עם יכולת להוציא מהמערכת מורים גרועים, מורים שנכשלו, מורים שחוקים.

יובל רכלבסקי: ידענו שאנחנו נזכה להתנגדות על רקע הגנת האיגודים לשמר את המצב הקיים.

יובל רכלבסקי: אנחנו הערכנו שבסוגיות של פנסיה וגובה השכר אנחנו נתקל בקשיים.

יובל רכלבסקי: תיארנו לעצמנו שיעלו את סוגיית צמצום התלמידים בכיתות.

יובל רכלבסקי: הנושא הזה אינו מופיע בוועדת דברת.

יובל רכלבסקי: הערכנו שהנושא של חמישה ימי לימוד יהיה נושא של קל לפתור אותו כאשר הדבר כרוך בהתנגדויות מצד סקטורים שונים.

יובל רכלבסקי: ופוגע בגמישות הייתי אומר, ההעסקה יומית שבועית של מורים בכך שזה מגביל אותם להצטמצם לחמישה ימים, בימים א'-ה' ובהתאמה במגזר הלא יהודי.

יובל רכלבסקי: ולכן צפינו להתנגדויות.

יובל רכלבסקי: הדבר הנוסף זה הניסיונות לחזור ולהגיד אנחנו ואנחנו רואים את זה לאורך הקו, לשלב את התכניות האחרות בתוך דוח ועדת דברת או להגיע לסינתזה של שלוש התכניות ולשם כך להקים ועדה חדשה שהיא עכשיו תיקח את הזמן שלה ותתחיל להתארגן.

יובל רכלבסקי: אני חייב לומר שלא צפינו, אני לפחות באופן אישי, התנגדות כזו עזה של ארגוני המורים כנגד התנגדות למסקנות דוח דברת.

יובל רכלבסקי: עם אמירות שהדוח הוא לא טוב, שהדוח הוא רע.

יובל רכלבסקי: מתנגדים למרבית הסעיפים בדוח, יש דברים שהם מקבלים אבל לדברים המשמעותיים והעיקריים הם מתנגדים.

יובל רכלבסקי: ולכך לא ציפינו.

יובל רכלבסקי: ידענו שלנו כמשרד האוצר מאותם מגעים שהיה לנו עם חברי ועדת דברת, כאשר הם באו להיוועץ או לשמוע את עמדתנו, ידענו שלנו יש קשיים ופרקים שאנחנו חשבנו שצריך להדגיש, למעשה לא באו לידי ביטוי.

יובל רכלבסקי: ציפינו שתהיה הרבה יותר הבנה עם ארגוני המורים, מסתבר שלא כך.

יובל רכלבסקי: עד כאן פחות או יותר הנושאים שהיו במשא ומתן ואיפה אנחנו עומדים.

יובל רכלבסקי: הנכון להיום - אנחנו ניסינו על-פי החלטת הממשלה לזרז את המשא ומתן ולהגיע לתוצאות שנוכל להעיד שהגענו אליהן ואותן ניתן לסכם בתקופה הקרובה.

יובל רכלבסקי: וקשה לי להצביע נכון להיום על סיכום ולו בפריט אחד.

יובל רכלבסקי: זה שהם מסכימים לתוספת שכר - אין ויכוח.

יובל רכלבסקי: כל הצדדים מוכנים, הויכוח כמובן בסוף יהיה על כמה.

יובל רכלבסקי: זה שהם מסכימים שצריך להשקיע בתנאים הפיזיים בבתי הספר, בתשתיות - כולם מסכימים והממשלה גם אמרה שהיא מקציבה לכך כספים.

יובל רכלבסקי: להסכים על תנאי פרישה כאלה ואחרים - בגדול מוסכם, כמובן יהיה ויכוח בשוליים באיזה היקף מדובר.

יובל רכלבסקי: הן בצד הכספי והן בצד הפיזי.

יובל רכלבסקי: אבל בדברים העיקריים שנוגעים בסופו של דבר ליכולת שלנו להניע את המהלך כבר בשנת הלימודים הקרובה, עם סיכום לגבי שבוע עבודה.

יובל רכלבסקי: הנכונות והתמורה גם לשלם יותר שהמורים בכיתה ילמדו יותר.

יובל רכלבסקי: לא מדובר בהיקף שעות שהוא בלתי אפשרי, מדובר בשוליים ביחס למה שמלמדים היום.

יובל רכלבסקי: ומעט מאוד שעות נוספות.

יובל רכלבסקי: ובהיקף העסקה שוועדת דברת המליצה שהוא נמוך ממה שהם בעצם היו חייבים בבסיס לפני שהתחילו לפתח את הפטנטים של שעות גמול ושעות חינוך ושעות תפקיד ולהוריד את היקף השעות הפרונטליות בכיתה.

יובל רכלבסקי: בנושא הזה לא התקדמנו למרות שהיו איתותים שיש על מה לדבר, על הארכת שבוע העבודה.

יובל רכלבסקי: אבל בסופו של דבר לא הגענו למספרים שאנחנו יודעים לקמט אותם ויודעים להגיד גם כמה אנחנו מוכנים לשלם יותר.

יובל רכלבסקי: כנ"ל לא התקדמנו ולא הגענו להבנות, למרות שהם היו מוכנים לדבר ולהיכנס בצוות משנה לסוגיית הסמכויות של המנהלים ומעורבותם וחוות הדעת ובעצם בסיום ההעסקה של מורים.

יובל רכלבסקי: ישנם עוד מספר נקודות שחשבנו שצריך לסגור, כולל הנושא של מעבר המערכת לחמישה ימים, כי המורים כידוע עובדים ארבעה או חמישה ימים בשבוע.

יובל רכלבסקי: גם בנושא הזה, למרות שגם היו הסכמים בעבר בעניין הזה כבר לפני כ-15 שנים היו הסכמים שארגוני המורים הסכימו לכך.

יובל רכלבסקי: הנושא הזה בוטל בזמנו או הושעה, כל אחד והפרשנות שלו.

יובל רכלבסקי: ונכון להיום הם מביעים התנגדות או עם סייגים שאם זה יהיה בכל המערכת, הם מוכנים להפעיל את זה.

יובל רכלבסקי: השאלה אם זה שאלה עקרונית או שאלה של התניה או סתם תרגיל למשא ומתן.

יובל רכלבסקי: לכן אני לא יוכל להצביע על תוצאות.

יובל רכלבסקי: אני הודעתי לממשלה שהצגתי את התיאור מצב הזה פחות או יותר כפי שהצגתי פה, גם בממשלה.

יובל רכלבסקי: למרות זאת ביקשנו את העשרה ימים כדי לנסות ולקדם את המפגשים.

יובל רכלבסקי: לצערי הרב אני לא מוצא רצינות בהתנהלות של המפגשים.

יובל רכלבסקי: והמפגש הבוקר על רקע החוצפה של יושב-ראש ארגון המורים העל-יסודי, בניסיונו לכנות אותנו כנציגי הממשלה "כנוכלים", הודעתי על סיום הישיבה ולכן לא ברור לי אם המשא ומתן יימשך בהמשך.

יובל רכלבסקי: תודה.

לימור לבנת: אני מבקשת להודות לך, חברת-הכנסת מלי פולישוק-בלוך קודם כל על כינוס הישיבה.

לימור לבנת: ואני יודעת עד כמה את עושה מאמצים יחד גורמים נוספים לנסות ולהגיע להידברות או לתרום להידברות שמתקיימת ככל שהיא מתקיימת ברצינות בין הצדדים השונים.

לימור לבנת: היינו הממשלה, הזרועות שלה ובין ארגוני המורים.

לימור לבנת: אנחנו נמצאים כרגע בתקופה הזאת ברגע של אמת בסד של לוח זמנים ערב חופשת הפסח מצד אחד.

לימור לבנת: חופשת הפסח היא למעשה התקופה שבה הרשויות הקיימות, כמו גם בתי-הספר נמצאים בהתארגנות לקראת פתיחת שנת הלימודים.

לימור לבנת: מצד שני, גם ערב ה-31 במאי שעל-פי הסכמי העבודה עם המורים, על-פי הנוהל הקבוע או הקובע עם המורים, הוא התאריך או המועד האחרון לפיטורי מורים.

לימור לבנת: ולכן דורש גם היערכות, אנחנו אגב השנה באיחור רב מאוד, אנחנו המתנו באיפוק רב מאוד לאורך תקופה מאוד ארוכה, כי בדרך-כלל ההודעות להיערכות לקראת ה-31 במאי יוצאות במהלך מרץ, אפילו פברואר, כי ההיערכות עצמה היא תהליך שלוקח זמן ואנחנו המתנו עם זה כדי לראות מה באמת ניתן יהיה למנוע את ההודעות הללו.

לימור לבנת: ואני על כל הדברים הללו דיווחתי השבוע לממשלה כולה, בדיוק כפי שאנחנו התחייבנו ב-20 בינואר המועד שבו הממשלה החליטה לאמץ את דוח דברת והטילה על הממונה על השכר ועל מנכ"לית משרד החינוך, על שר האוצר ועלי, להיכנס למשא ומתן עם ארגוני המורים ולדווח לממשלה עד 31 במרץ, וכך אכן עשינו.

לימור לבנת: בישיבת הממשלה השבוע למעשה האוצר הודיע באופן הברור ביותר שמאחר וקיצוץ בהיקף של 700 מיליון ש"ח כבר קיים בתקציב המדינה, בספר התקציב של 2005, כי לא מדובר במשהו שלא ידעו עליו, אלא למשהו שכבר היום בתקציב המדינה שאושר על-ידי הכנסת בשבוע שעבר, וכבר בקריאה ראשונה אושר עוד קודם לכן בסוף 2004.

לימור לבנת: האוצר הודיע שמכיוון שהקיצוץ הזה כבר קיים והדברים אינם חדשים, האוצר מוכן להוסיף עוד 11 מיליארד ש"ח במהלך חמש שנתי.

לימור לבנת: מדובר ב-1.2 מיליארד ש"ח בבסיס התקציב בכל שנה.

לימור לבנת: במהלך חמש שנתי מדובר ב-6 מיליארד ש"ח.

לימור לבנת: זה יימשך גם לאחר מכן.

לימור לבנת: אגב, לא מיותר כאן להזכיר שבשני הקיצוצים הרוחביים האחרונים שהיו, אחד מהם ביום ראשון השבוע בכל משרדי הממשלה.

לימור לבנת: ואחד מהם קודם לכן לפני כחודש וחצי, בשני הקיצוצים הרוחביים האחרונים בכל משרדי הממשלה, תקצבי משרד החינוך בכל מה שנוגע לרפורמה הוחרג ולא קוצץ.

לימור לבנת: בדיוק כפי שהממשלה התחייבה כאשר היא אימצה את הרפורמה, את דוח דברת לפני ה-20 בינואר.

לימור לבנת: כל מה שנוגע לתמיכות קוצץ.

לימור לבנת: כל התקציב שנוגע, למשל תרבות, נושאים אחרים, כל התקציב של משרד החינוך לא קוצץ מעבר לתקציב התמיכות.

מל פולישוק-בלוך: זאת אומרת, שעות לא קוצצו?

לימור לבנת: לא קוצץ מאומה.

לימור לבנת: ולכן לא מיותר להזכיר את זה כאן כי הממשלה עמדה בדיוק והאוצר בדיוק בהתחייבות שלהם לעניין הזה כמדובר כאן באמת אותה התחייבות של הממשלה בנקודה הזאת.

לימור לבנת: מכל מקום כפי שאמרתי, מדובר פה בתוספת תקציבית של 1.2 מיליארד, בבסיס התקציב לתקציב משרד החינוך.

לימור לבנת: ובנוסף לזה בעוד עד מיליארד ש"ח לשנה תקציבי.

לימור לבנת: אני אומרת שמדובר בכאן ב-1.2 מיליארד ש"ח לשנה נוספים.

לימור לבנת: יכולת שב-2005 מכיוון שמדובר בתחילת רפורמה של תשס"ו שמתחילה רק ב1- בספטמבר, אז מדובר על חלק יחסי.

לימור לבנת: המקור התקציבי הוא מקור שהממשלה תחליט עליו, אבל כרגע לא זו השאלה.

לימור לבנת: חברת הכנסת יולי תמיר, גם כשנעשה הסכם קואליציוני מפלגת העבודה בהיקף של 600 מיליון ש"ח, הממשלה החליטה על המקור התקציבי בהתאמה.

לימור לבנת: אבל הסכם קואליציוני נעשה והממשלה עמדה בו.

לימור לבנת: ולכן כשהממשלה מחליטה, המקור התקציבי נקבע ללא כל קשר להתחייבות של הממשלה.

לימור לבנת: כך גם נעשה בדברים אחרים.

לימור לבנת: המקור תקציבי ל-500 מיליון ש"ח מעבר ל - 1.20 מיליארד ש"ח נמצא כבר לצורך תקציב מעבר לבינוי, נמצא כבר בתוך תקציב המדינה, ברזרבה של משרד החינוך.

לימור לבנת: ולכן מדובר כאן ב-1.2.

לימור לבנת: ב-2005 מדובר בתקציב היחסי כי מדובר בספטמבר, מתשס"ו.

לימור לבנת: אבל לכל שנה מדובר ב-1.2 מיליארד ש"ח.

לימור לבנת: שר האוצר הודיע את זה בממשלה באופן הברור ביותר.

לימור לבנת: נציג אגף התקציבים נמצא כאן, שר האוצר אמר את הדברים בבירור.

לימור לבנת: אני מאוד מבקשת לאפשר לי לדבר, גם לנציגי האופוזיציה וגם נציגת הקואליציה.

לימור לבנת: מכל מקום התוספת של 11 מיליארד ש"ח לאורך חמש שנים, היא תוספת שהאוצר הודיע שהוא ייתן אותה בהתאמה כמובן ובתנאי שאכן תבוצע רפורמה במערכת החינוך.

לימור לבנת: היה ולא תבוצע רפורמה כזאת - הסכום הזה לא יתווסף כמובן.

לימור לבנת: ולכן הבחירה למעשה, הבחירה היא בידי ארגוני המורים וארגוני המורים צריכים להחליט האם ארגוני המורים רוצים שתתבצע רפורמה, שיהיה שינוי במערכת החינוך, שאין חולק על כך.

לימור לבנת: שהמערכת ואמרה את זה יושבת-ראש הוועדה קודם, שהחינוך זקוק באופן נואש לרפורמה.

לימור לבנת: ארגוני המורים את זה.

לימור לבנת: הם רק עושים הכל כדי שזה לא יקרה.

לימור לבנת: זאת החובה שלנו כממשלה, זאת החובה שלנו כאזרחים.

לימור לבנת: ודאי כחברי-כנסת של כנסת ישראל וכו'.

לימור לבנת: וכביכול הכל אומרים שרוצים שינוי.

לימור לבנת: לצערי אינטרסים קצרי טווח מנסים למנוע את היישום שלה.

לימור לבנת: לצערי ארגוני המורים רוצים לשמר את כוחם כארגונים ולא לדאוג לטובת התלמידים.

לימור לבנת: ואני רוצה כאן להבהיר, הממשלה כולה נחושה, נאמרו הדברים באופן הברור ביותר ביום ראשון האחרון בישיבת הממשלה, על-ידי ראש הממשלה, על-ידי הממשלה, על-ידי שר האוצר.

לימור לבנת: יש כאן נחישות חד-משמעית של ממשלה.

לימור לבנת: זהו האינטרס הלאומי ולא אינטרס פרטי או אישי ולא אינטרס של מפלגה כזאת או אחרת.

לימור לבנת: אני רוצה קודם כל להבהיר, אני לא חשבתי שיהיה פה איזה גן של שושנים.

לימור לבנת: זה לא יהיה גן של שושנים, זה לא ירתיע אבל.

לימור לבנת: לא אותי ולא את ראש הממשלה ואת הממשלה ואנחנו לא נאפשר למערכת החינוך, לא רק שיהיה פה קיפאון.

לימור לבנת: והקיפאון המשמעות שלו המשך של ההידרדרות במורד והגעה למקום של מדינת עולם שלישי.

לימור לבנת: ולכן אני רוצה כאן להוסיף עוד שניים-שלושה משפטים ובזה אני אסיים ברשותך.

לימור לבנת: משא ומתן שהתנהל כאן במהלך כמעט שלושה חודשים ואמר הממונה על השכר, הוא תיאר את תמונת המצב.

לימור לבנת: למעשה יש כאן אסטרטגיה של משיכת זמן על-מנת להגיע למבוי סתום לנקודה שממנה ואילך, אמרתי, אנחנו בסד של לוחות זמנים, בגלל לוח הזמנים שממנו ואילך לא ניתן יהיה להיערך מבחינת הרשויות המקומיות, מבחינת בתי-הספר.

לימור לבנת: ואת זה ארגוני המורים יודעים היטב.

לימור לבנת: כדי שלא נוכל למעשה להיערך לפתיחת שנת לימודים ולביצוע הרפורמה.

לימור לבנת: אגב, לא מיותר שהוועדה תדע שהיום בעצם בפועל קשה מאוד לפטר מורים שתרומתם למערכת נמוכה.

לימור לבנת: משום שהיום על-פי הנוהל הקיים והמקובע בהסכמי העבודה, בהסכמים הקיבוציים עם המורים, למעשה צריך שמפקח יבקר בבית-ספר פעמיים במשך שנה ואז ועדה פריטטית שבעצם דה-פקטו נותנת זכות וטו לארגוני המורים.

לימור לבנת: אני אגיד עוד דבר.

לימור לבנת: עובד מדינה, כל עובד מדינה מקבל פעם בשנה חוות דעת, הערכה של המנהל או הממונה הישיר עליו בשירות המדינה.

לימור לבנת: כל עובד מדינה על פי התקשי"ר.

לימור לבנת: מורה, יכול להיות מורה 30 שנה במערכת, פעם אחת הוא לא מקבל הערכה של המנהל שלו.

לימור לבנת: אלה דברים שכיום אינם מופיעים, אינם מקובלים במערכת.

לימור לבנת: מה בא לעשות הגמישות הניהולית לבטא.

לימור לבנת: מדוע היא נחוצה?

לימור לבנת: היא נחוצה בדיוק כדי שבצד אלפים, עשרות אלפים מורים טובים אפשר יהיה גם לדאוג לכך שאותם מורים שתרומתם למערכת פחותה - יוכלו לצאת מתוך המערכת ולאפשר לשפר את מערכת החינוך לטובת התלמידים.

מל פולישוק-בלוך: חלקם הם רוצים לצאת כי אי אפשר בפרישה.

לימור לבנת: למשל.

לימור לבנת: ואני רוצה כאן לחדד ולחזור ולומר, ארגוני המורים צריכים להחליט האם הם דואגים לכך שמערכת החינוך תקבל תוספת של 11 מיליארד ש"ח בחמש שנים.

לימור לבנת: המורים יקבלו שכר גבוה יותר; התלמידים יקבלו העשרה, עזרה בשיעורי בית; הם יקבלו שיעורים באומנות, במוזיקה, קישורי חיים, תנועות נוער, פעילות קהילתית.

לימור לבנת: כל אלה בתוך מסגרת בית-הספר.

לימור לבנת: יותר זמן איכות מורה-תלמיד.

לימור לבנת: תנאים פיזיים תנאים יותר טובים שגם את זה את הזכרת קודם.

לימור לבנת: יש שדרוג בהכשרת מורים במעמד המורים.

לימור לבנת: אם לא, אז אנחנו מדברים כאן לצערנו הרב על העדר אותה תוספת תקציבית, על קיצוץ בשעות הוראה, על פיטורי מורים.

לימור לבנת: ואני לא מתיימרת לומר שכל הנושאים כולם קיבלו מענה או קיבלו פתרון בדוח דברת.

לימור לבנת: אני לא מתיימרת לומר את זה.

לימור לבנת: אבל צריכים כאן

לימור לבנת: להחליט האם אנחנו נחכה עד שנקבל את המקסימום או המיטב והאויב של הטוב הוא תמיד כמובן הטוב מאוד, משפט שבור, אני לא רוצה לדבר בסיסמאות, אבל העובדה היא שהאויב של הטוב הוא תמיד הטוב מאוד.

לימור לבנת: אני שמעתי שארגוני המורים כאילו הופתעו הבוקר מהמכתבים או מההנחיות שיצאו להיערך.

לימור לבנת: ואני רוצה להדגיש, לא מדובר כאן במכתבי פיטורים היום, אלא בהנחיה לא להיערך, ניתן למנוע משום שהפיטורים עצמם ייכנסו לתוקף רק בסוף מאי.

לימור לבנת: ניתן למנוע פיטורי מורים בהיקפים כאלה, יש מספיק זמן לעשות כן, אם אכן ייכנסו למשא ומתן אחראי ורצינית.

לימור לבנת: אמר את זה כאן הממונה על השכר.

לימור לבנת: אפשר למנוע את זה אם ארגוני המורים יגלו כאן אחריות ואכן ייכנסו כאן למשא ומתן רצוף, מרתוני, אחראי, רציני ומתוך אחריות ואז אפשר יהיה במהלך חמש שנתי, תוך כדי יישום הרפורמה, בהסכמה, בהבנה, כשהמורים פורשים חלקם מרצון, תוך כדי חלקם פרישה מוקדמת.

לימור לבנת: וחלקם, כן, יצטרכו להיות מפוטרים, כאשר מדובר באותם מורים ואגב, הפרמטרים או הקריטריונים שהם גם קריטריונים משפטיים לפיטורים נמצאים כאן, אם תרצי אחר כך ניתן יהיה להציג אותם ולהקריא אותם כאן.

לימור לבנת: אגב, כל אחד יכול לומר כאן ומבין הצופים בנו, אני לא מאמינה שיש בית-ספר אחד, כל אחד יאמר את זה, שאין בו מורה אחד שתרומתו למערכת פחותה.

לימור לבנת: אלה דברים שהם ידועים ומובנים, אבל יש בכל בית-ספר מורים רבים מאוד שהם מורים טובים ומצוינים.

לימור לבנת: ולכן צריכים לשמור על הטובים, צריך לשמור במערכת על המורים המצוינים.

לימור לבנת: אבל צריך גם לדאוג שהמערכת כולה תשופר ואני לצערי הרב חייבת לומר כאן שארגוני המורים לא דאוגים לתלמידים, הם דואגים לארגונים עצמם.

לימור לבנת: ואת זה אנחנו צריכים להפסיק.

לימור לבנת: אני פונה אליכם, תיכנסו למשא ומתן, ניתן למנוע את זה, יש זמן לעשות את זה.

לימור לבנת: אבל גרירת הרגליים אין לה מקום והאינטרס שלכם צריך להיות האינטרס של התלמידים.

לימור לבנת: לצערי זה לא מה שהיה עד עכשיו.

משה גפני: מה יקרה אבל אם לא תגיעו להסדר איתם, מה הולך לקרות בפועל?

מל פולישוק-בלוך: אני חושבת שהדברים ברורים, זה גם נאמר בתחילת הישיבה.

מל פולישוק-בלוך: לפני שאנחנו נעבור לארגוני המורים, כי בהחלט חשוב לנו לשמוע מה דעתכם.

מל פולישוק-בלוך: אני רוצה לשמוע את הצד של אלה שצריכים גם לבצע, אולי הם השותפים המרכזיים זה השלטון המקומי.

מל פולישוק-בלוך: יעל גרמן, ראש עיריית הרצליה היא יושבת-ראש ועדת החינוך של השלטון המקומי.

מל פולישוק-בלוך: אז בבקשה יעל.

23596: אני באמת רוצה לחזור ולהודות לך מלי פולישוק-בלוך על הכינוס הזה, כי אני חושבת שאנחנו כבר נמצאים ממש בשעת השי"ן.

23596: ואני פשוט משוכנעת שכל מי שנמצא כאן סביב השולחן, אבל כל מי שנמצא כאן מסביב לשולחן, רוצה בכך שמערכת החינוך תשודרג, תהיה טובה יותר.

23596: שמעמד המורה יהיה חזק יותר, שהוא יקבל משכורת טובה ויותר.

23596: ובראש ובראשונה, כמובן גם שהילדים יקבלו את החינוך הטוב ביותר.

23596: אני משוכנעת.

23596: ואני מאוד מקווה שאנחנו נצא מכאן מהדיון הזה עם החלטה שנכנסים למשא ומתן אינטנסיבי ומהיר.

23596: אני רוצה לומר מספר מלים קודם כל על הרפורמה.

23596: נכון שמה שהוצג זה הרפורמה של דברת אבל אין ספק שבתוך הרפורמה של דברת ניתן למצוא טביעות אצבע מובהקות לרעיונות ולחזון של ארגון המורים ושל הסתדרות המורים.

23596: ואת ציטטת מספר דברים וגם אני כמוך קראתי גם את הצד הקובע וגם את עוז לתמורה.

23596: ואני שמעתי והשתכנעתי ועוד לפני שדברת הגיע, ארגון המורים דיבר על החשיבות ביום לימודים ארוך, על הקשר הבלתי אמצעי כמה שיותר שניתן, על הקשר בין מורה לבין תלמיד.

23596: והסתדרות המורים מדברת על הארכה ועל דיפרנסיאציה, ואני יודעת ואני משוכנעת שדברת לקחת את הרעיונות משם וטוב שעשה כך מפני שרעיונות טובים צריך לאמץ.

23596: ולכן צריך היום לשבת ולראות.

23596: הדוח הזה למעשה הרפורמה נותנת בשורה לכמה רבדים.

23596: היא קודמת כל נותנת בשורה לחברה הישראלית על-ידי כך שברגע שהחינוך שלנו יהיה מצוין מצד אחד.

23596: ומצד שני, ייתן מענה לאותם ילדים שיש להם קשיי למידה.

23596: ברגע שהחינוך שלנו יהיה ציבורי, ברגע שהסבסוד יהיה דיפרנציאלי ועל-ידי כך אנחנו מביאים בשורה לכל הרבדים ולכל אותן רשויות חלשות שעד היום לא קיבלו את מה שהן היו צריכות לקבל.

23596: ולא יכלו לתת את החינוך שהן רוצות לתת.

23596: אנחנו נצמצם את הפערים החברתיים בחברה שלנו שזו הרעה החולה שיש לנו.

23596: הדוח הזה נותן כאן פתרון לצמצום הפער החברתי.

23596: הוא בא ונותן פתרון לאותם חוליים שיש, ויש במערכת החינוך.

23596: הוא דרך אגב מציין ואסור לנו בשום פנים ואופן לצאת מתוך הנחה שמערכת החינוך שלנו היא לא טובה, זה יהיה ממש שגיאה ועוול ופגיעה קשה במערכת חינוך נפלאה.

23596: יש לנו מערכת חינוך טובה, אבל אנחנו רוצים בעזרת הדוח הזה להעלות אותה ולשדרג אותה.

23596: והדוח הזה נותן פתרון לשדרוג מערכת החינוך בצורה כזו שמדינת ישראל של עוד עשר שנים, תוציא ממנה עוד כמה זוכים של פרס נובל, לא רק שניים.

23596: והדוח הזה נותן אולי יותר מכל פתרון למורים ולמעמד המורה.

23596: מפני שברור לנו שאי אפשר לעשות שום רפורמה בלי שמישהו עומד מול התלמיד, הוא באמת עומד עם מעמד, עם יוקרה, עם סטטוס ועם משכורת ראויה.

23596: והדוח הזה גם מדבר על זה למרות שעל המשכורת צריך להתווכח וכאן אני אמרתי לא פעם לארגונים שאנחנו נעמוד מול האוצר כדי שבאמת המורים יקבלו את מה שמגיע להם ומגיע להם.

יוסי שריד: את מתכוונת לזה שאנחנו נעמוד עם המורים כפי שעמדנו עד היום ולכן הם יקבלו משכורת ראויה.

23596: אף אחד לא עמד לימין המורים עד היום.

23596: לא אנחנו ולא אף אחד ומעמד המורה התדרדר והמשכורת שלו התדרדרה והגיע הזמן דרך הדוח הזה ודרך יישומו לעמוד גם על מעמד המורה.

23596: והדוח הזה מציע פתרון יפה, הולם והוגן.

23596: ואם לא - אז על זה צריך להתנהל המשא ומתן.

יוסי שריד: על זה מנהלים אותו.

23596: על זה לא.

23596: המשא ומתן בכלל אפילו עוד לא התחיל על יום לימודים ארוך ועל שעות פרונטליות ועל סמכויות המנהל.

23596: עוד לא הגיעו בכלל למשכורות.

23596: בואו נגיע ובואו נחליט שאנחנו מוכנים למרבית המסקנות שיש בדוח ונשב עכשיו ונדבר על המשכורת.

23596: אז אני מבינה, זה משא ומתן.

23596: אבל בכלל עוד לא הגיעו למשכורת.

יוסי שריד: ואז הם יופיעו בציבור שוב בפעם המי יודע כמה, שהם נאבקים על המשכורות שלהם, אך ורק על המשכורות שלהם.

23596: הם לא יהיו, אנחנו נאבק.

23596: ומה רע להיאבק על משכורת, סליחה.

23596: ממתי זה בושה להיאבק על משכורת.

23596: לכן מה שאני רוצה לומר, המרכז לשלטון המקומי, בכפוף להסתייגויות, הדוח הוא לא תורה מסיני.

23596: אף אחד לא חושב שהוא תורה מסיני.

23596: יש בו בעיות ויש בו דברים שצריך לחשוב עליהם ולתקן אותם.

23596: אבל הוא נותן לנו פתח, הוא פותח לנו חלון הזדמנויות.

23596: ואני רוצה לומר לסיכום.

מל פולישוק-בלוך: לא לסיכום, אני רוצה להפך, את הרי מלווה את המשא ומתן הזה ואתם יושבים שם ואתם על הצד היישומי, ואתם צריכים להביא לאיזון בין שני הגורמים.

23596: מלי, לדאבוני אחרי באמת מספר חודשים.

23596: צריך להבין שמרכז השלטון אמנם מעסיק בעל כורחו מפני שאנחנו לא רוצים להיות מעסיקים ואנחנו חושבים שהממשלה צריכה להיות מעסיקה, אבל בעקבות באמת הסכמים מאוד עתיקי יומין אנחנו גם מעסיקים ואנחנו בהחלט יושבים במשא ומתן כמעסיקים.

23596: אבל מעבר לזה שאנחנו מעסיקים, אנחנו אלה שנמצאים יום יום מול התושב ומול ההורים.

23596: ודרך אגב, אני לא יודעת אם יושב-ראש ארגון ההורים נמצא כאן וזה חסר לי בצורה משוועת, איפה ההורים, שלושה מיליון הורים.

מל פולישוק-בלוך: הם עוד לא החליטו מי מהם הוא היושב-ראש.

23596: חמור מאוד.

23596: חסר לי ההורים בבחינתי הם רוב דומם.

מל פולישוק-בלוך: אנחנו כולנו הורים.

מל פולישוק-בלוך: רוב האנשים שיושבים פה הם נציגי ההורים.

מל פולישוק-בלוך: אני מוכנה לייצג את ההורים, יש לי ילד במערכת החינוך, אני לצורך העניין מייצגת את ההורים.

23596: מלי, אני חושבת שאת ההורים צריך לייצג יושב-ראש ארגון ההורים.

מל פולישוק-בלוך: אין להם.

23596: אבל זו ההזדמנות שאני קוראת לארגון ההורים בבקשה להשמיע קול.

23596: מדובר בילדים שלכם, איפה אתם?

23596: תתחילו להשמיע קול, זה הגורל של הילדים שלכם.

23596: המרכז לשלטון המקומי רואה בדוח חלון הזדמנויות שאסור להחמיץ.

23596: יש לנו חשש כבד שאם אנחנו לא נצא לדרך בתשס"ו, לא נוכל לצאת לדרך בתשס"ז שכידוע לכולם תהיה שנת בחירות ויהיה קשה מאוד לעשות את זה.

23596: אני קוראת מצד אחד לארגוני המורים, ידידינו, לשבת במשא ומתן ולהתקדם ולומר מה כן מסכמים ולהחליט שיוצאים לדרך ובתשס"ו מיישמים את הדוח.

23596: ואני קוראת מצד שני לממשלה, למצוא את התקציבים כפי שהיא מצאה את התקציבים להתנתקות, כפי שנמצאו תקציבים להרבה מאוד הסכמים.

23596: כמובן קואליציוניים ולא קואליציוניים.

23596: החינוך הוא בדמנו, בדם כולנו.

23596: כולם מדברים עליו, בוא נתחיל משהו לעשות למענו ובתשס"ו זה המועד.

23596: ואנחנו כמרכז השלטון המקומי לא יכולים יותר לחכות.

23596: חייבים להיערך ולכן עשרת הימים שניתנו חייבים לקחת אותם כמו עשרת ימי תשובה לשבת ולהגיע להחלטות ולסיכומים.

23596: ואני מקווה שזאת תהיה ההחלטה שתצא מפה.

מל פולישוק-בלוך: תודה רבה.

יוסי וסרמן: אנחנו הודענו מהיום הראשון, אנחנו עוד לפני שנתיים וחצי ויותר הסכמנו לוועדה שתשפר את מערכת החינוך במדינת ישראל, את מעמד המורה.

יוסי וסרמן: ותביא לשינויים משמעותיים במערכת החינוך של מדינת ישראל.

יוסי וסרמן: הסכמנו לוועדה, להזכיר לכם כמה במשפט, מונתה השופטת הדסה בן עתו.

יוסי וסרמן: הדסה בן עתו ויתרה על התפקיד לאחר חודשיים של בדיקה מסיבות שאני לא רוצה לפרט אותן כאן.

יוסי וסרמן: היא דיברה אתנו והיא הסבירה למה היא מוותרת.

יוסי וסרמן: ואז שרת החינוך וראש-הממשלה מינו את מר דברת להוביל ועדה.

יוסי וסרמן: מר דברת הוביל ועדה, מבלי לשתף אותנו כהוא זה.

יוסי וסרמן: ביקשנו להיות חברים, קיבלנו תשובה שלילית.

יוסי וסרמן: ביקשנו שיהיה לנו נציג בוועדה ברמה של משקיף, קיבלנו תשובה שלילית.

יוסי וסרמן: לא נענינו ולא שותפנו כהוא זה.

יוסי וסרמן: שום דבר.

יוסי וסרמן: אנחנו אמורים לבצע את הרפורמה, לא אף אחד אחר.

יוסי וסרמן: ולמרות זאת באנו לשרת החינוך בנובמבר 2004 ואמרנו לה: "הרפורמה תוצג בעוד כחודש בכנסת, בממשלה והיא תאושר, בואי בבקשה נחתום יחד על הסכמה להוביל רפורמה בהסכמה".

יוסי וסרמן: זוהי רפורמה פעם ב-57 שנות קיום מדינה.

יוסי וסרמן: לא כל יום עושים רפורמה כזו.

יוסי וסרמן: הרפורמה הזו היא חשובה מאוד מאוד לנו.

יוסי וסרמן: חשובה לנו כי אנחנו מחנכים את ילדי ישראל; חשובה לנו כי אנחנו מייצגים את מחנכי ישראל.

יוסי וסרמן: אנחנו קיבלנו תשובה שלילית מסיבות שונות, אני לא אפרט אותן עכשיו להצעתנו זו ולא חתמנו על אמנה להוביל רפורמה בהסכמה ולא בכוח.

יוסי וסרמן: מאז חלפו להם החודשים.

יוסי וסרמן: אני אתקדם קדימה, הוזמנו לישיבת משא ומתן, לישיבות משא ומתן עם הממונה על השכר באיזשהו שלב של המחצית השניה של חודש ינואר 2005.

יוסי וסרמן: נענינו ברצון ובאנו לכל ישיבה.

יוסי וסרמן: אמרנו מראש, יש ברפורמה הזו של ועדת דברת דברים שלא מוסכמים עלינו, שלא נראים לנו, שעל-פי ניסיוננו הפדגוגי המקצועי בן עשרות שנים, הוא רע למערכת החינוך, הוא רע לילדים, הוא רע למורים.

יוסי וסרמן: אנחנו רוצים לשנות את הדברים האלה, לא רוצים לבצע אותם.

יוסי וסרמן: אמרו לנו: "יהיה דיון, אנחנו נלך אתכם, נשלב את התכניות שלכם".

יוסי וסרמן: כשאת הזכרת גבירתי היושבת-ראש, יחד עם תכנית ועדת ונוציא ונבצע רפורמה מוסכמת.

יוסי וסרמן: מאז משרד החינוך עשה הכל על-מנת שלא תהיה רפורמה.

יוסי וסרמן: הוא החל בהליך לכאורה של הכנה, אבל זהו למעשה הליך שנועד לבצע רפורמה מעל ראשי המורים, מעל ראשי הארגונים.

יוסי וסרמן: וכשבאים ואומרים לנו, שאנחנו רוצים לשמר את כוחנו על-ידי כך שלא תהיה רפורמה - אני לא מבין בכלל ולא הבנתי אף פעם, כשמישהו אומר את זה, מהו בדיוק רוצה.

יוסי וסרמן: הרי אנחנו מעונינים ברפורמה, מישהו אחר שלא עוסק בהוראה, שלא מורה, שלא היה מורה, הוא לא מבין שזו הרפורמה של המורים גם כן.

יוסי וסרמן: ובראש ובראשונה, כשהמורה היום, מורה אקדמאי בראשית דרכו משתכר 2,800 ש"ח, מעמדו ירוד, בזים לו, אין יחס אליו, אין לו מעמד בכלל.

יוסי וסרמן: אנשים לא רוצים להישאר במערכת הזו, רוצים לברוח ממנה.

יוסי וסרמן: אני חושש שאם יתפתחו השערים תהיה בריחה המונית ממערכת החינוך.

יוסי וסרמן: אני לא רוצה מערכת חינוך כזו, אני רוצה מערכת חינוך אמיתית.

יוסי וסרמן: אז מה, אם יהיה שדרוג וסמכויותיהם של המנהלים ירד מכוחנו.

יוסי וסרמן: או אם אנחנו נקבל תוספת שכר תמורת הארכת שהות בבית-הספר, ירד כוחנו?

יוסי וסרמן: אין שום קשר, אלה סתם דברים.

יוסי וסרמן: טוב, לא משנה, זה לא הנושא.

מל פולישוק-בלוך: אני הייתי שמחה אם אתה תייחד את דבריך גם לסלע המחלוקת.

מל פולישוק-בלוך: הבנתי את ההשתלשלות של העניינים, הבנתי איפה נפגעתם, אבל על מה בעצם אתם חלוקים?

יוסי וסרמן: אני רוצה לומר לך על מה שאנחנו לא חלוקים.

יוסי וסרמן: אנחנו לא חלוקים ולדעתי אפשר להגיע להסכמות להתחיל בהליכים יישומים כבר בשנת הלימודים הקרובה.

יוסי וסרמן: על אי אילו דברים מוסכמים שהם ראויים.

מל פולישוק-בלוך: בוא תפרט לנו.

יוסי וסרמן: שניה, ברשותך.

יוסי וסרמן: אנחנו כבר הודענו ברמה עקרונית שאנחנו מוכנים להארכת שהות בבית-הספר.

יוסי וסרמן: זה לא פשוט לנו, מדובר כאן בשינוי אורחות חיים של מורים רבים ביותר.

יוסי וסרמן: ולמרות זאת לקחנו על עצמנו את האחריות והודענו לממונה על השכר ולמנכ"לית משרד החינוך שאנחנו מוכנים ללכת למשא ומתן על הליך זה.

יוסי וסרמן: והנה תוך כדי משא ומתן שעל-פי טעמי אנחנו היינו יותר קרובים להגיע להסכמות מאשר לאי הסכמות, פתאום משרד החינוך, כפי שנהג בארבע השנים האחרונות בשונה מכל משרד אחר, כפי שלא נהוג במערכת העבודה בישראל, הוא מודיע תוך כדי משא ומתן, אנחנו בתוך המשא ומתן, הוא מודיע בכתב למנהלי בתי-הספר, למפקחים, בחוזר שהוציאה היום מנכ"לית משרד החינוך, החוזר הזה בידי, ולמנהלי המחוזות, שלהתכונן לפיטוריהם של 4,500 מורים.

יוסי וסרמן: אני שואל אותך גבירתי, את חברי-הכנסת המכובדים, את השרה, את כל החברים המכובדים שיושבים כאן בחדר הזה.

יוסי וסרמן: האם יעלה על הדעת שאיזשהו ארגון עובדים שמייצג 10 אנשים, 20 איש, 200 איש, לא 110 אלף ו-40 אלף, כמו שלנו.

יוסי וסרמן: יעלה על הדעת שארגון עובדים ינהל משא ומתן תחת החרב המתהפכת באיום הפיטורים על העובדים שלו?

יוסי וסרמן: לא ייתכן כדבר הזה.

יוסי וסרמן: אמרנו, "אל תעשו כדבר הזה, אנחנו לא בנויים להיבהל, אנחנו לא ארגונים נבהלים שרועדים מכל איום, אנחנו מבקשים לנהל משא ומתן ללא כל איום".

יוסי וסרמן: ואני אומר עכשיו ואני קורא לממונה על השכר, למר יובל רכלבסקי, הוא הפסיק היום את המשא ומתן, זה היה ביוזמתו ולא ביזמתנו.

יוסי וסרמן: אני קורא לו, אל"ף, יחד עם משרד החינוך להודיע על ביטול הליך הפיטורים ולקרוא לנו לחזור למשא ומתן מיידית ואנחנו נבצע את זאת מיידית.

יוסי וסרמן: אני רוצה לומר לכם משהו בנושא ה-700 מיליון, לכאורה טיעון "אין כסף, הממשלה החליטה".

יוסי וסרמן: ידידיי, ההגיון הפשוט שלי כמנהל בית-ספר וכמחנך, לא קולט או שיש כסף או שאין כסף.

יוסי וסרמן: אומרים לך, "אם תבצע רפורמה, אם תהיה ילד טוב, אם תעשה מה שאנחנו רוצים שתעשה - יהיה כסף.

יוסי וסרמן: אם לא תעשה - נעניש אותך כך שנפטר את חבריך כי אין כסף".

יוסי וסרמן: אני לא מכיר את ההליך הזה, הוא לא ברור לי.

משה גפני: מר וסרמן, אני רוצה להבין, האם המכתב הזה שמנכ"לית משרד החינוך, שעל זה היה הפיצוץ, האם זה נקרא מכתב פיטורין או שזה הצהרת כוונות.

משה גפני: זאת השאלה?

יוסי וסרמן: אני אתן לך לקרוא את זה.

משה גפני: הרי פיטורין יש לו הליך.

משה גפני: הם לא יכולים לפטר סתם כך.

יוסי וסרמן: הם יכולים לפטר סתם.

יוסי וסרמן: היות וארבע שנים הם מפטרים סתם.

יוסי וסרמן: זהו ריטואל שחוזר על עצמו מדי שנה.

משה גפני: יש רשימות שמיות?

יוסי וסרמן: ברור.

יוסי וסרמן: הם מבקשים ממנהלי המחוזות רשימות שמיות.

מל פולישוק-בלוך: זאת ההיערכות.

מל פולישוק-בלוך: עוד אין רשימות.

יוסי וסרמן: הם מבקשים להכין רשימות.

מל פולישוק-בלוך: יוסי, בוא תסיים.

יוסי וסרמן: אדם במערכת החינוך אין לו ביטחון נורמלי במשרתו ובפרנסתו, אין לו.

יוסי וסרמן: וזה הליך שנמשך כבר ארבע שנים.

יוסי וסרמן: לנו נקעה נפשנו בהליך הזה, אנחנו רוצים מערכת חינוך אחרת, לא תהיה מערכת טובה ומשופרת בהתנהלות הזו.

יוסי וסרמן: לכן אני אומר, אני קורא למשרד החינוך ולמשרד האוצר, אנחנו מוכנים לחזור למשא ומתן מיידי ולשבת יום ולילה להגיע להסכמות.

יוסי וסרמן: נא להודיע שאנחנו עושים זאת לא תחת החרב המתהפכת ולא תחת איומים.

יוסי וסרמן: זה לא יוכל ללכת.

מל פולישוק-בלוך: תודה רבה.

מל פולישוק-בלוך: אני רק רוצה לומר לך, זה לא היתממות כי אתה יודע היטב שכולנו יודעים את הנתונים.

מל פולישוק-בלוך: החרב המתהפכת זה לוח הזמנים.

מל פולישוק-בלוך: ואתם יודעים את זה יותר טוב מכל אחד בחדר הזה.

מל פולישוק-בלוך: לוח הזמנים אומר שעל-פי הסכמי השכר שלכם אי אפשר להודיע לכם מהיום למחר, "אתם מפוטרים", אלא צריכים להיערך.

מל פולישוק-בלוך: אם לא נערכים עד תאריך מסוים - אי אפשר לבצע פיטורין.

מל פולישוק-בלוך: זה אתם יודעים היטב.

יוסי וסרמן: אם נסכים לרפורמה לא יהיה פיטורין בכל מקרה.

מל פולישוק-בלוך: קודם כל אם יהיה רפורמה.

יוסי וסרמן: מאחר והם הם אומרים, להם יש כסף.

מל פולישוק-בלוך: נכון.

מל פולישוק-בלוך: לא צריכים כמעט פיטורין.

יוסי וסרמן: הם מפטרים כעונש נכון?

מל פולישוק-בלוך: לא, תקשיב לי טוב.

מל פולישוק-בלוך: במצב הנוכחי ואתה דיברת ולמה לזה יש כסף ולזה אין כסף.

מל פולישוק-בלוך: במצב הנוכחי יש, אני אגיד את זה בעדינות, אי יעילות, חוסר יעילות של מערכת החינוך.

מל פולישוק-בלוך: יש כל מיני פטנטים שהכסף הולך בגלל השכר המעליב שיש למורים, אז יצרו במשך השנים כל מיני פטנטים כדי לשפר את המורים במשכורת שלהם.

מל פולישוק-בלוך: מי שלא מקבל את התמורה בגלל זה - זה התלמיד עצמו בכיתה.

מל פולישוק-בלוך: הוא לא מקבל תמורה.

מל פולישוק-בלוך: המורים מקבלים תמורה אבל אין יותר שיעורים, אין יותר קשר עם התלמיד.

יוסי וסרמן: את יודעת כמה שעות קוצצו במשך ארבע שנים.

מל פולישוק-בלוך: אני לא מדברת על זה, זה נתון.

יוסי וסרמן: התלמידים לא מקבלים כי לקחו להם את השעות.

מל פולישוק-בלוך: יוסי וסרמן, אני לא מתווכחת אתך על הקיצוצים שנעשו, אני שותפה לך לביקורת על הקיצוצים.

מל פולישוק-בלוך: אני לא מדברת על זה, אני מדברת על המבנה.

מל פולישוק-בלוך: אני כרגע מדברת על איך נראית מערכת החינוך.

מל פולישוק-בלוך: אני לא באה בטענות לא אליך ולא אל שרת החינוך.

מל פולישוק-בלוך: אני מדברת עובדתית.

מל פולישוק-בלוך: עובדתית כרגע בגלל ששכר המורים הלך ונשחק, בגלל שמורה מתחיל צריך לקבל הבטחת הכנסה, בדרך כלל מורה מתחילה, מקבלת הבטחת הכנסה, מצב בלתי נסבל, המערכת יצרה לה כל מיני פתרונות לתת תוספת למורים כשהתלמיד בפועל לא ניהנה מזה.

מל פולישוק-בלוך: זאת העובדה.

מל פולישוק-בלוך: ולכן באה הממשלה בישראל ואומרת לך, אנחנו רוצים לייעל את המערכת.

מל פולישוק-בלוך: כמו שאמרו לרשויות המקומיות, לא מזמן אמרו לרשויות המקומיות ועדיין אומרים לרשויות המקומיות, ההתנהלות שלכם היא בזבזנית, היא לא יעילה, היא מבזבזת משאבים.

יולי תמיר: "הגוף היחידי היעיל זה האוצר".

מל פולישוק-בלוך: רגע.

מל פולישוק-בלוך: לכן אומרים לרשויות המקומיות, תנו תכנית התייעלות אתם מקבלים את הכסף.

מל פולישוק-בלוך: אני חושבת שזה נכון להגיד את זה.

מל פולישוק-בלוך: אני לא באה לייצג כאן את האוצר, אבל אני אומרת מבחינת החשיבה הנכונה, היעילה, גם חינוכית, אם המערכת לא עובדת בצורה יעילה, חבל לשרוף שמה כספים.

מל פולישוק-בלוך: כי בלאו חינוך יותר טוב לא ייצא מזה.

יוסי וסרמן: גבירתי, כשאת מדברת על כסף כיושבת-ראש ועדת חינוך, אני מבקש ממך להיות מודעת לעוד נתון.

יוסי וסרמן: שש שנים, מ-1999 ועד 2005, משרד האוצר מעכב ואין גם בתקציב של 2005, הם לא יוכלו לבצע.

יוסי וסרמן: הם מעכבים תשלום בגין שחיקה שמגיע לנו בהסכם של 10 עד 15 אחוז.

מל פולישוק-בלוך: אין לי ויכוח אתך.

יוסי וסרמן: והם לא משלמים לנו את זה.

יוסי וסרמן: למה?

יוסי וסרמן: כי אנחנו משתכרים 2,800 ש"ח לחודש למורה מתחיל אקדמי.

מל פולישוק-בלוך: בעניין הזה אין לי ויכוח אתך.

מל פולישוק-בלוך: אני רוצה להתקדם, אני לא רוצה ללכת להיסטוריה ואני שואלת אותך על מה אפשר להסכים היום.

מל פולישוק-בלוך: זה מה שאני שואלת אותך.

יוסי וסרמן: אני חוזר ואומר מה שאני הצעתי למר רכלבסקי ואני קורא לו ולגברת תירוש, אנחנו קוראים להם לבטל את הליך האיומים בפיטורים ולהתחיל עוד היום לחדש את המשא ומתן.

מל פולישוק-בלוך: טוב, תודה רבה.

מל פולישוק-בלוך: רן ארז, לפני שאתה מתחיל אני חושבת כדי שאפשר יהיה ללכת לקראת מה שעמיתך אומר, אני חושבת שכדאי שתנצל את ההזדמנות כאן לחזור בך מהמילה שאמרת לפקיד ממשלתי בכיר.

רן ארז: קודם כל אני צריך לחזור אם כן ממה שאמרתי, קודם כל מה שאני רוצה לומר אני רוצה לומר את הדברים שבכוונתי לומר ולא מה שבכוונתך שאני אומר.

מל פולישוק-בלוך: לא, אני רק שאלתי אם אתה מוכן לחזור בך מהמילה.

מל פולישוק-בלוך: זה כל מה ששאלתי, זה לא דבר של מה בכך.

רן ארז: אני אומר את דבריי כי אני הוזמנתי היום לוועדת החינוך של הכנסת על-מנת לדבר על הנושא של דברת ואיפה אנחנו נמצאים.

מל פולישוק-בלוך: בשביל זה אנחנו פה.

משה גפני: תספר לנו רק קרה שניכנס לעניינים.

רן ארז: אם יישאר זמן, חבר-הכנסת גפני, אני אסביר לך מה אמרתי כי אתה דברים שכאילו צוטטו או שנאמרו אולי, לא יודע, הם לא נאמרו.

רן ארז: אני רוצה לומר מה שבכוונתי לומר.

יוסי שריד: אתה אמרת "נוחלים" נכון?

יוסי שריד: לא ב-"כ"?

רן ארז: אני רוצה לומר את דבריי.

יוסי שריד: להתנחלויות יש המון כסף.

לימור לבנת: אמרתי שאתה יכול להתבייש, חבר-הכנסת שריד.

לימור לבנת: על מה אתה מגן.

יוסי שריד: על-פי הנורמות שלך … להתבייש.

לימור לבנת: על מה אתה מגן, לפחות אל תגן על דיבורים כאלה.

לימור לבנת: על זה אל תגן, יכול להיות בינינו ויכוח על כל דבר, אבל אל תגן על ביטויים כאלה.

יוסי שריד: לא, רציתי לראות אולי היתה כאן אי הבנה.

לימור לבנת: אל תגן על ביטויים כאלה לפחות.

לימור לבנת: לפחות מזה תתבייש.

לימור לבנת: לכל דבר אחר יכול להיות ויכוח.

יוסי שריד: גבירתי, אל תטיפי לי מוסר, כי את בין האחרונים, אני לא אומר אחרונה, אבל בין האחרונים שיכולה להטיף מוסר.

לימור לבנת: אני לא אתחרה אתך בחידודים.

מל פולישוק-בלוך: אנחנו רוצים לשמוע את רן ארז עכשיו.

רן ארז: תודה לגבירתי.

רן ארז: נוח לי דווקא להתחיל מהפתיח שלך גבירתי היושבת-ראש, שאת אמרת למעשה "אלה צודקים ואלה צודקים, אבל הכי צודקים הם התלמידים".

רן ארז: כך אמרת את המשפט הראשון שלך.

רן ארז: גם אני חושב שהכי צודקים הם התלמידים.

רן ארז: ואני רוצה לומר לך גבירתי דבר שכל אחד יכול לבדוק אותו, מאז פברואר 2001, מאז תחילת כהונתה של הממשלה הזאת, היו לנו מספר שיחות עם שרת החינוך.

רן ארז: כל השיחות היו סביב קיצוצים ופיטורים.

רן ארז: לא היו שיחות סביב נושאים ערכיים, לא היו שיחות סביב נושאים פדגוגיים.

רן ארז: רק קיצוצים ופיטורים.

רן ארז: ואם אנחנו אומרים שהילדים הם הצודקים, במשך ארבע השנים האחרונות קוצצו ממערכת החינוך קרוב ל-3 מיליארד ש"ח, מהילדים שהם הכי צודקים.

רן ארז: ועכשיו רוצים לקצץ עוד 700 מיליון מהילדים שהם הכי צודקים.

רן ארז: ואני לא מדבר על פיטורי מורים.

רן ארז: כי פיטורי המורים הם פונקציה של פחות שעות לתלמידים.

רן ארז: ומה עוד אומרים, "לפני שאתם לא מקבלים את דוח דברת כמו שאנחנו רוצים - נעניש את התלמידים; ניתן לתלמידים פחות 700 מיליון ש"ח; ניתן לתלמידים פחות שעות לימוד; נטיל יותר מעמסה על ההורים".

רן ארז: זה לא נקרא שהילדים הם הכי צודקים, כי אני לא מבין את ערכי המוסר האלה של מעשה מענישים את הילדים כי המורים לא רוצים לקבל az iz את התכנית של דברת.

רן ארז: מישהו היה מצפה מרופא שתמורת תוספת שכר של חמשת אלפים ש"ח יטפל בעוד עשרה חולים בפרוזדור?

רן ארז: יש לו מצפון מקצועי, הוא לא היה מסכים.

רן ארז: גם לנו יש מצפון מקצועי.

רן ארז: הם לא מדברים על הפחתת מספר התלמידים בכיתות, הם מדברים על עומס יותר גדול.

רן ארז: כי אם במערכת החינוך בעקבות דברת יהיו פחות 30 אלף מורים או 20 אלף מורים.

רן ארז: ואני יכול להוכיח שמדובר בקרוב ל-30 אלף מורים, וכאשר כמות התלמידים תישאר אותה כמות תלמידים.

רן ארז: או שילמדו אותם פחות או שיהיו יותר תלמידים בכיתה.

רן ארז: וזה אפשר להוכיח, אבל לא לזה באתי היום.

רן ארז: לכן אני בא ואני אומר, שקשה לדבר על זה שהתלמידים הם הכי צודקים כאשר הם אלה שסופגים ראשונים את הקיצוצים.

רן ארז: ובכל זאת, למרות הקיצוצים "היפים" האלה שנעשים מדי שנה, אנחנו משתפרים כל שנה בבחינות הבגרות.

רן ארז: כל הזמן ההישגיות בבגרות הולכת ומשתפרת.

רן ארז: זה נס ישראלי, מלמדים פחות ומצליחים יותר.

רן ארז: אני גם את זה יכול להסביר, אבל אני לא רוצה להסביר את זה כרגע.

רן ארז: אנחנו לא נלחמים על אגו, אנחנו רוצים רפורמה כי אנחנו משוכנעים שצריכה להיות רפורמה.

רן ארז: צריך להיות שינוי ואנחנו מוכנים לתת כתף, מוכנים לשנות הרגלי עבודה ודפוסי חשיבה.

רן ארז: דברים שהיו מקובלים עשרות בשנים, מוכנים לשנות אותם.

רן ארז: אבל מה שבעצם מציעים לנו בתכנית הזאת שמעלים אותה כרגע, היא לא תכנית שמשפרת - היא תכנית שפוגעת.

רן ארז: היא תכנית שלמעשה החזון שלה הוא מוסכם עלינו, אבל הביצוע יגרום לכך שהמערכת תלך ותופרט, היא תפסיק להיות מערכת ממלכתית, היא תהיה ציבורית, היא תופרט במקומות חזקים יותר מבחינה סוציו-אקונומית זה יהיה יותר טוב ובמקומות אחרים יהיה יותר גרוע.

רן ארז: גם זה נושא שאנחנו מעלים אותו לדיון מול האוצר.

רן ארז: לא תצפו מאתנו לקבל דבר שמבחינה מצפונית, מבחינת החשיבה המקצועית שלנו הוא פסול או לא טוב.

רן ארז: יש גם דברים טובים בדברת, יש.

רן ארז: ואני בא ואני אומר, מדינת ישראל, את הזכרת שאין בינינו אמון, בין המורים לבין האוצר ומשרד החינוך.

רן ארז: זה נכון, אין אמון.

רן ארז: צריך לבנות צעדי אמון.

רן ארז: הנה, אני מציע לאוצר שמבינים וכולם מכירים שאפילו לפי דוח דברת, תתחילו.

רן ארז: תתחילו, אנחנו לא נתנגד שתבנו יותר חדרי שירותים לתלמידים.

רן ארז: אנחנו לא נתנגד ולא צריכים את הסכמתנו לבנות כיתות למגזר הערבי; אנחנו לא נתנגד שתעשו שקיפות של תוצאות ומה קורה בבתי-הספר.

רן ארז: יש לא מעט דברים שמשרד החינוך ומשרד האוצר יכולים לבצע מתוך דוח דברת.

רן ארז: אבל הם לא רוצים את זה, מה שמעניין אותם זה ללמד פחות, להעמיס יותר תלמידים בכיתה.

רן ארז: לא להפחית את מספר התלמידים, לא לטפל בתנאים פיזיים ולפטר את המורים.

רן ארז: אנחנו מגיעים עכשיו למה שקרה היום ומה שבעצם הסיבה אולי לתפיסה הזאת הגדולה.

רן ארז: נאמר לנו בפירוש, "או שתסכימו, או שנפטר".

רן ארז: ואמר לנו נציג משרד האוצר ונציגת משרד החינוך, "רבותיי, גם אנחנו לא שלמים עם כל מה שכתוב בדוח, אבל זה הדוח, הממשלה אישרה אותה, אנחנו פקידי ציבור, פקידי ממשלה, אנחנו חייבים, זה הדוח".

רן ארז: "לנו יש יפוי כח לדבר רק על שכר ותנאי עבודה.

רן ארז: אבל גם בשכר ותנאי עבודה שהממשלה לא קיבלה את הפרק הזה מתוך הדוח, אנחנו בכלל לא מתכוונים לתת מה שדברת אומר.

רן ארז: דברת אומר למורה מתחיל 5,500 ש"ח.

רן ארז: אני רוצה לתת 4,700 ש"ח.

רן ארז: דברת אומר שמורה צריך ללמד 26 שעות בשבוע, אני רוצה 27 שעות בשבוע".

רן ארז: אלה דברים שנאמרים לנו.

רן ארז: עכשיו ממה נפשך?

רן ארז: את הדוח תקבלו, אין עליו ויכוח כי זאת החלטת ממשלה.

רן ארז: על התנאים, פה יש לי אפשרות להתווכח.

רן ארז: ובויכוח הזה הם יותר קשוחים אפילו יותר מדברת.

רן ארז: אני חוזר ואומר, "ואם לא תקבלו נפטר 4,500 אנשים".

רן ארז: איזה מין משא ומתן זה?

רן ארז: עם אקדח ליד הרקה?

רן ארז: אנחנו באים ואומרים, זה לא משא ומתן.

משה גפני: רגע, אם הם יגידו שמה שכתוב בדוח דברת לגבי תנאי השכר, אז אתם מקבלים?

רן ארז: לא.

רן ארז: כי מקצועית יש שמה דברים גרועים.

משה גפני: לא, לגבי תנאי השכר?

רן ארז: חבר-הכנסת גפני, הם באים ואומרים ככה, "אתם היום מקבלים גמול חינוך - לא תקבלו.

רן ארז: אתם מקבלים גמול השתלמות - לא תקבלו".

רן ארז: האמהות מקבלות תוספת אם - "לא תקבלו".

רן ארז: האנשים המבוגרים מקבלים תוספת גיל - "לא תקבלו".

רן ארז: מעכשיו והלאה אין יותר כל ההטבות האלה, אנחנו נתרגם אותם לכסף.

רן ארז: במלים אחרות אומרים לנו, ערך השעה שלכם יירד, במקום 40 ש"ח יהיה 35 ש"ח, אבל תעשו הרבה יותר שעות כדי להביא עוד 1,000 ש"ח הביתה.

רן ארז: זה לא תוספת שכר ריאלית, זה עבודה בעיניים.

רן ארז: ולכן אני רוצה לחזור למשא ומתן הזה שמדברים אתנו.

רן ארז: לא השכר הוא הנושא המרכזי, הוא חשוב ביותר, אבל אנחנו לא יכולים מבחינה מצפונית ומקצועית להסכים למסקנות בדוח דברת, בתוך משרד החינוך ושמרד האוצר שמבחינתנו המקצועית הם גרועים למערכת החינוך, הם גרועים לתלמידי ישראל, הם גרועים לכל אחד מאזרחי המדינה כי איכות החיים שלנו במדינה תיפגע.

רן ארז: עובדה היא שהמגזר שאתה מייצג אותו לא רוצה לעבור לחמישה ימים בשבוע, מסיבות הגיונית שאני מסכים להן.

משה גפני: לא, אבל אני רוצה להזכיר לך שאני מייצג פה את כל עם ישראל, ערבים ויהודים ומיעוטים וכולם.

משה גפני: אני לא יודע על איזה מגזר את מדבר.

משה גפני: במגזר שאתה מדבר כנראה אנחנו מקבלים את דוח דברת.

משה גפני: אנחנו עוד להפך עוד הקמנו ועדה של צוות משותף.

רן ארז: אני מבקש לסיים.

רן ארז: במשך ארבע שנים האחרונות, כל שנה קוצצו שעות לימוד ממערכת החינוך.

רן ארז: כל שנה לימוד פחות, פחות ופחות את ילדי בתי-הספר בארץ.

רן ארז: היום רוצים ללמד אותם עוד פחות, לשלוח אותם גם ביום השישי לרחוב, לא לתת להם מסגרות, לא לדאוג למסגרות חינוכיות ביום השישי.

רן ארז: זה מה שמתכננים היום.

רן ארז: אני יכול לתת לך דוגמה.

רן ארז: בחינוך העל-יסודי רק בכיתות י', י"א ו-י"ב, קוצצו עד עכשיו 87 אלף שעות.

רן ארז: אם תחלק את זה ב-13.

מל פולישוק-בלוך: באיזה תקופה?

רן ארז: בארבע השנים האחרונות.

רן ארז: אם תחלק את ה-87 אלף שעות האלה בכ-13 אלף כיתות - אתה מגיע לתוצאה של כ-6 שעות שבועיות פר כיתה.

רן ארז: הקיצוץ הזה שמתוכנן עכשיו זה עוד כ-3 שעות פר כיתה.

רן ארז: אז ריבונו של עולם, את זה רוצים להסוות בכך שאומרים: "נלמד חמישה ימים בשבוע".

רן ארז: כי במקום לקצר את היום, החליטו עקרונית לקצר את השבוע.

יוסי שריד: אני ידעתי כבר, רק רציתי שאחרים יידעו, כי אולי אחרים לא יודעים.

רן ארז: או-קיי.

רן ארז: אז מה שאני רוצה לומר, אין שום סיבה להעניש את ילדי ישראל.

רן ארז: אם הממשלה החליטה לקצץ 700 מיליון כפי שנאמר לנו, אף אחד לא אמר שדווקא בשעות לימוד.

רן ארז: יש במשרד החינוך 24.5 מיליארד ש"ח.

רן ארז: לא הכל זה שעות לימוד, יש עוד הרבה דברים.

רן ארז: אבל דבר ראשון רצים לפטר מורים.

רן ארז: לפטר מורים, ללמד פחות.

רן ארז: אמרה גב' יעל גרמן, "לא עמדנו אף פעם לצדי המורים" זה נכון.

רן ארז: האם עכשיו מישהו עומד לצדנו?

רן ארז: מישהו מתקומם נגד הקיצוץ הנוראי הזה?

רן ארז: קיצצו לכם 13 אחוז מהתקציב רטרואקטיבית בחודש ינואר ובקושי אתם משלמים משכורות ביישובים השונים.

רן ארז: יש יישובים יותר טובים, יש יישובים חלשים יותר.

רן ארז: אף אחד לא עמד לצדנו שנקבל משכורת בזמן.

רן ארז: אם לא היו מחוקקים באמצעותו של השר הקודם, השר יוסי שריד, את חוק ייעוד כספי חינוך - גם היום היינו ברחובות ומשביתים בגלל זה שלא מקבלים שכר.

רן ארז: אף אחד לא עמד לימיננו.

רן ארז: ואותו דבר קורה היום.

רן ארז: אנחנו חייבים לומר לכל אזרח במדינה, לכל אבא ולכל אימא, הילד שלך ישלם את המחיר של ביצוע תכנית דברת/לבנת.

רן ארז: הילד שלך ישלם את המחיר ובסופו של דבר זאת תהיה בכיה לדורות.

רן ארז: מי שנשאר במערכת ומי שזקוק למערכת הזאת זה אזרחי המדינה, תושבי המדינה והדוח הזה לא מטיב אתם.

מל פולישוק-בלוך: תודה רבה.

4400: אני מבקשת להתייחס לדברים שנאמרו על-ידי ראש הארגונים ולהעמיד את הדברים על דיוקם ולומר מספר עובדות.

4400: אנחנו מהיום הראשון ביקשנו לנהל משא ומתן בשני ערוצים.

4400: ערוץ מקצועי שאנחנו נוביל אותו, לא הממונה על השכר אפילו.

4400: משום שאמרתי, יש פה הרבה מאוד המלצות פדגוגיות שרק מי שעוסק בחינוך ביום יום יכול להבין את הדקויות וביקשתי לעשות זאת.

4400: ובמקביל צוות כמובן שנוגע לנושא שכר.

4400: כאשר כמובן על כל חולש שיובל רכלבסקי מכוחה של החלטת ממשלה.

4400: לצערי הרב לא הסכימו ראשי הארגונים לקיים מהלכים או דיונים משא ומתן בשני ערוצים.

4400: ואמרו, "אנחנו מקבלים הכל במקום אחד בראשותו של יובל רכלבסקי, לטוב ולרע הכל שם".

4400: תמונת המצב היתה כזאת שלכל הדיונים כמעט הגיעו כ30- איש שמיותר לציין שמרביתם היו מטעם הארגונים, כי אני באתי עם מנחם.

4400: ולכן לא היה שום פרי בדיונים הללו ועם קצת להקדים את המאוחר, לומר שכל ההתלהמות היום היתה מצד ארגון המורים על זה שיובל רכלבסקי אמר, "אי אפשר להמשיך יותר לנהל כך משא ומתן עם כל-כך הרבה אנשים, אני מבקש רגע לשבת אתכם ארבעה אנשים".

4400: זה יובל, זה רונית תירוש, זה רן ארז ויוסי וסרמן".

4400: על זה התקומם רן ארז ואמר, "אני לא מוכן לבוא עם צוות מצומצם שאני מנהל משא ומתן עם נוכלים".

4400: השתמע שהוא צריך שישמרו עליו.

רן ארז: זה לא נכון מה שאת אומרת.

4400: אז תדייק יותר, יכול להיות שאני לא ממש ממש מדייקת.

מל פולישוק-בלוך: אני לוקחת את דבריך כפי שהם.

מל פולישוק-בלוך: אם הדברים לא נאמרו אז זה טוב מאוד.

יובל רכלבסקי: לצערי הרב הדברים נאמרו ומה שרונית אמרה פחות או יותר.

יובל רכלבסקי: אם אתה צריך אנשים ל….

יובל רכלבסקי: , כי עם נוכלים אתה לא תשב לא ….., אז זה היה המשך של המשפט שאמרת.

יובל רכלבסקי: ולכן אני חושב שהבאת את המשא ומתן לנקודה שספק אם אפשר להמשיך.

רן ארז: חיפשת את הפיצוץ עוד מאתמול.

יובל רכלבסקי: אתה יודע טוב מאוד שאני לא חיפשתי את הפיצוץ.

יובל רכלבסקי: אתה ידעת על הפיטורים שהם יבואו, ידעת את זה.

יובל רכלבסקי: השהינו את ההודעות פיטורים כי אמרנו, החלטת הממשלה נתנה צ'אנס למשא ומתן עד 31 למרץ.

יובל רכלבסקי: הרי ידעתם שה-1 לאפריל יגיע והנושא הזה יעלה על הפרק.

יובל רכלבסקי: למרות זאת, אמרנו נעבוד במקביל.

יובל רכלבסקי: המערכת צריכה להיערך ומצד שני צריך לנהל את המשא ומתן.

יובל רכלבסקי: אז לבוא ולהגיד, "חיפשת את הפיצוץ", זה פשוט שקר.

משה גפני: גבירתי היושבת-ראש, רק סליחה, לאן את מובילה את הדיון הזה?

משה גפני: זאת אומרת, לאן אנחנו רוצים להגיע?

מל פולישוק-בלוך: רונית תירוש מדברת עכשיו.

4400: אני שוב חוזרת לדבריהם של ראשי הארגונים.

4400: רן ארז אמר: "לא השכר הוא הנושא המרכזי".

4400: ואגב, טוב שכך.

4400: בין הדברים גם של יוסי וסרמן וגם של רן ארז נאמר כמה פעמים, שאנחנו, משרד החינוך מעוניין ללמד פחות, העובדה היא הקיצוצים המתמשכים במשך ארבע שנים כולל הקיצוץ האחרון.

4400: אני רוצה לומר כאן ועכשיו.

4400: כל המטרה של דוח דברת היא להחזיר תקציבים למערכת החינוך שבאמת קוצצה עד קצה גבול היכולת.

4400: המשמעות היא שבמיידי מתכוונים להחזיר אותנו לבסיס תקציב 2003.

4400: אגב, זה הרע במיעוטו, אבל טוב שכך, זה עדיף מהמצב הנתון.

4400: רן, להחזיר זה רק בעזרתכם וזה בדיוק הכדור במגרש שלכם.

4400: בידיכם היום להחליט, אם מחזירים למערכת החינוך במשך החמש השנים הקרובות 11 מיליארד ש"ח.

רן ארז: בידיכם.

4400: בסדר, בידינו ויחד אתכם.

4400: אנחנו לא יכולים לעשות את זה חד צדדי.

4400: אם אנחנו נפעיל את הרפורמה אנחנו ביחד נחזיר למערכת החינוך 11 מיליארד ש"ח.

4400: אני יכולה להעריך במידה מסוימת של הבנה של המציאות, אני לא יודעת אם אפילו לקרוא "פוליטית".

4400: כדי לחזור לתקציב 2003 אנחנו צריכים לקבל חזרה מהאוצר 1.2 מיליארד בבסיס התקציב.

4400: 500 מיליון זה קיצוץ של תקציב בתקציב 2004 ועוד 700 מיליון זה הקיצוץ ב-2005.

4400: זה נותן 1.2 מיליארד בבסיס של התקציב והמשמעות היא בחמש השנים הקרובות זה 6 מיליארד.

4400: על זה אין חולקים ואין ויכוח.

4400: דבר נוסף שהובטח לנו זה עוד כמיליארד ש"ח מדי שנה במשך חמש שנים לא בבסיס, כי זה תקציב שנועד לפתרונות "אד-הוק" 500 מיליון לערך עבור שיפוצים למיניהם בגין הרפורמה ועוד 500 מיליון עבור פרישת מורים וכל ההטבות הנלוות עקב פרישת מורים במשך חמש שנים, זה נותן לנו עוד חמש שנים זה 5 מיליארד.

4400: יחד אני מגיעה ל-11 מיליארד.

4400: עכשיו, לא משנה איך נהפוך במספרים, התוספת או ההחזר הזה של הקיצוצים והתוספת בסופו של דבר, היא נועדה להיטיב את שכר המורים כדי להעלות את שכרם ופה בדיוק המשא ומתן צריך להתקיים כדי לדעת עד היכן וכמה.

4400: וזה בדיוק המשא ומתן.

4400: התוספת נועדה להחזיר שעות למערכת שאנחנו מתכננים במסגרת תוספת השעות לעשות כמה וכמה דברים.

4400: בין היתר הייתי רוצה להחזיר כל שיעורי האומנויות למיניהם שאני כילדה זוכרת שזכיתי להם.

4400: מוזיקה ומקצועות אחרים.

4400: אנחנו רוצים להחזיר את השעות כדי שמורים במסגרת תוספת שעות השהייה שלהם בבית-הספר יתגברו תלמידים, הם יעזרו, יתנו שיעורי בית.

4400: הם יחסכו את הכסף שהיום חלק מההורים, מי שמסוגל, נותן בשיעורים.

4400: מי שלא, אז בכלל יוצא נפסד.

4400: לתגבר, לערוך שיעורי בית בבית-הספר בסיוע של מורים שנמצאים בשהייה רבה יותר בבית-הספר.

4400: כל זה רצינו לעשות כדי לשפר את מצבם של התלמידים וגם לאפשר למורים לתת את הנדרש.

4400: כל זה לא יכול להינתן אם לא ניכנס לרפורמה ולא נקבל את תוספת התקציב.

4400: אני רוצה נקודה אחרונה להסביר מדוע אני הוצאתי היום מכתב שבגינו מצאתם את הדרך איך להפסיק את המשא ומתן.

יוסי וסרמן: אנחנו הפסקנו את המשא ומתן?

4400: פעלתם כפי שפעלתם, לא השארתם ברירה ליושב בראש המשא ומתן, למר רכלבסקי, הוא לא יכל להמשיך להתמודד עם משא ומתן כשאנחנו נקראים "נוכלים".

4400: אני חושבת שכל המדינה יודעת להוקיר את יכולתו המקצועית להוביל משאים ומתנים.

4400: אני מאוד אצטער אם אנחנו לא נזכה לנהל את המשא ומתן הזה בהובלה של יובל רכלבסקי שהוא מאוד מצוי בנושאים הללו.

4400: אבל אני רוצה לומר מדוע הוצאתי את המכתב.

4400: תראו, זה לא סוד שאנחנו רק רקדנו טנגו במשך כמה חודשים.

4400: הלכנו צעד קדימה, שניים אחורה.

4400: אפילו אתמול לא הייתי במשא ומתן, מנחם כהן שהוא מלווה אתכם הרבה מאוד שנים, בשיחות ובדיונים, הרגיש מתבזה לנוכח ההתנהלות אתמול שחזרה מספר רב של צעדים אחורה למרות דברים שאתם פה ושם אמרתם, "אנחנו מסכימים, אנחנו מוכנים".

4400: פתאום הכל חזר אחורה, אפילו כבר נואש מההתנהלות הזאת וזו התנהלות שהולכת במשך כמה חודשים.

4400: אני חושבת שההתנהלות, אני אומרת את זה במידה רבה של זהירות כי אתם לא הודיתם בזה, כי אני מניחה שהיא התנהלות שתוכננה אסטרטגית על-מנת להביא אותנו למצב שבו אנחנו נשאר במצב שאיננו יכולים.

4400: מחד, לא להפעיל את הרפורמה, אפילו לא באופן חלקי בתשס"ו, קרי בספטמבר הקרוב.

4400: וגם אולי נתקע בנושא הזה של התנהלות שוטפת שהרי אם לא מביאים רפורמה, איך אמר שר האוצר: "אני מוכן לממן רפורמה, אני לא מוכן לממן אין רפורמה".

4400: ואז אנחנו נדרשים לפעול כבשוטף כבכל משרדי הממשלה אנחנו נמצאים תחת חוק התקציב.

4400: ותחת חוק התקציב אני כמנכ"לית מחויבת להציג לאוצר את הקיצוץ.

4400: ככל שחלפו הימים אני לא אוכל לעמוד בקיצוץ הזה באין רפורמה.

4400: ואתם יודעים ואנחנו באנו פה בידיים סופר נקיות, כי אנחנו נבדוק שנה שעברה בתאריך הזה איפה היינו ושנה לפני כן בתאריך הזה איפה היינו - היינו כבר בתהליכים של שימועים למורים.

4400: אנחנו לא התחלנו בכלל במהלך הזה, משכנו אותו עד קצה גבול היכולת שלנו, משום שבאמת רצינו לנהל משא ומתן בלי חרב מתהפכת על ראשיכם.

4400: לצערי הרב, באמת ב-15 או ב-14 קיצוצים תפסנו התמחות על זה, מה לעשות.

4400: עכשיו אנחנו רוצים להפסיק את ההתמחות הזאת ולהוביל, אני באתי כדי לעשות דברים ושיפורים מקצועיים לא כדי לנהל מערכת כספים.

4400: אתם יודעים את זה היטב.

4400: זה שתפסנו התמחות, כי הביאו אותנו לזה.

4400: אבל זה גם עשינו נכון.

4400: אני אומרת כאן ועכשיו, יש לי עניין רב לעשות את השיפורים המקצועיים כפי שנדרשים בעיניים מקצועיות, שלנו, שלנו זה אומר, ואמרה יעל גרמן את זה בצורה הכי ברורה, מדובר פה בעקרונות ובהמלצות שיש אצלכם בתכנית הצד הקובע.

4400: וסליחה רן, בעוז לתמורה.

4400: אנחנו לא רחוקים מזה, זה פשוט אנחנו במו ידינו הורסים הזדמנות היסטורית, חלון הזדמנויות חד-פעמי להערכתי, שנוצר פה בסיטואציה הזאת כאן ועכשיו, לא בעוד שבועיים, ב-10 הימים הקרובים.

4400: לכן אני גם מצטרפת לקריאת השרה ואומרת, תחזרו לשולחן המשא ומתן.

4400: אני חושבת שהנושא הזה של היערכות לפיטורים לא נותרה לנו ברירה בעיתוי הזה שאנחנו נמצאים.

4400: בשנה שעברה אתם זוכרים שזה היה בסמוך לחגים וזה מועד מאוד מאוד לא ראוי לבוא בגזירות כאלה ולכן היינו צריכים להתחיל את זה הרבה קודם.

4400: למרות זאת הסתכנו כי האמנו, האמנו שלא נזדקק לזה ולא נצטרך להפעיל את הפיטורים.

4400: אני גם עכשיו מאמינה שזה עוד ניתן ואני לא רוצה להפיל את זה והדבר הכי קל לי, גם מצפונית זה לעצור את כל התהליך הזה ולהגיד, אני מקפיאה את המכתב שלי.

4400: קל לי לעשות זאת, אבל אנחנו בשביל זה צריכים לשבת למשא ומתן ממוקד, ממצה, ענייני ושבוע הקרוב שעוד נותר לנו, אפילו לא 10 ימים.

4400: ואם נעשה את זה - אני חושבת שאנחנו נביא ברכה ורפואה למערכת החינוך.

מל פולישוק-בלוך: תודה רבה.

משה גפני: השאלה אם הם מסכימים.

משה גפני: אם אתם מסכימים אז בואו נתחיל את המשא ומתן.

משה גפני: אני מוכן להיות בורר.

מל פולישוק-בלוך: חבר-הכנסת גפני אתה רוצה גם לדבר.

יוסי וסרמן: חבר-הכנסת גפני, מבחינת היכולת של החוכמה אנחנו מעדיפים אותך.

מל פולישוק-בלוך: אנחנו רוצים להתקדם כי יש גם חברי-כנסת שרוצים כאן להתבטא.

מל פולישוק-בלוך: עוזי דיין בבקשה.

30709: תודה, אבל היושבת-ראש, אם יש חברי-כנסת שרוצים להתבטא והם חושבים שהם צריכים לדבר לפניי, אני חושב שזה ראוי.

משה גפני: אין חבר-כנסת שחושב שהוא לא צריך להתבטא, אם לא תדבר עכשיו ייקחו לך הכל.

מל פולישוק-בלוך: כל חבר-כנסת שירצה, הישיבה לא נסגרה, מה קרה.

יוסי שריד: אנחנו לא שוכחים שזו ועדה פרלמנטרית, זו לא ועדה ממשלתית וזו לא ועדה לאורחים.

יוסי שריד: קודם כל ועדה פרלמנטרית, אבל טוב, הפרלמנט הרי אנחנו יודעים איך הוא נראה.

30709: אני נמצא כאן כאורח, גם כמי שהקים את ועדת "אלה" וגם מי שייסד את כנס שדרות שהצביעו על הצורך ברפורמה בחינוך ושרטטו את היעדים של הרפורמה הזאת כבר לפני יותר משנתיים.

30709: אני נמצא אגב כמי ששייך לקבוצה של אזרחים שהטיעון שלה הוא פשוט.

30709: אחד, שהמצב החינוך רע ויעל גרמן אמרה, שהמצב לא רע או שהיא טובה, המצב לא טוב.

30709: דבר שני שנדרשת רפורמה.

30709: שהרפורמה במצב הנוכחי צריכה להיות על-פי עקרונות ועדת דברת, אבל בתיאום מלא עם כל מי שרלוונטי, בראש ובראשונה ארגוני המורים.

30709: עכשיו תראו, אני עבדתי עם חמישה ראשי-ממשלה, אם היה לי זמן היום הייתי כותב לכם דוקטורט על איך לא מבצעים את מה שצריך.

30709: גם אחרי שהחליטו את זה וגם אחרי שאמרו את זה חמש פעמים.

30709: והשיטה העיקרית היא על-ידי זה שלא מסכימים על משהו ואז הכל מתפרק.

30709: אני הייתי יושב-ראש המועצה לביטחון לאומי, הוצאתי בשנת 2002 דוח שנקרא "הערכת מצב ביטחון לאומי".

30709: היו בו רק שלוש נקודות.

30709: אחד, שצריך לבנות גדר ביטחון לישראל; שתיים, שצריך להיפרד מהפלשתינים ביוזמה ישראלית; ושלוש, שצריך סדר יום אזרחי שהתשתית שלו הוא מערכת החינוך.

30709: כתשתית לאומית, כיעד לאומי.

30709: הדוח הזה לא דנו בו אפילו אבל בינתיים עברו מספר שנים.

30709: גדר ביטחון כבר יש מעט אנשים שיגידו שלא צריך.

30709: ההיפרדות מהפלשתינים לפחות יש צעד בכיוון הזה נראה לאן הוא יוביל.

30709: ולגבי סדר היום האזרחי והצורך בחינוך כתשתית - אני חושב שיש הסכמה.

30709: גם שהמצב לא טוב, גם שנדרשת רפורמה.

30709: עכשיו אני לא מסכים בכל לדוח דברת.

30709: אבל אני יודע איך על-ידי התנגדות ל-20 אחוז מהדברים דואגים שהדבר לא יקרה.

30709: אני אגיד ישר למה אני לא מסכים בשביל להסיר ספק.

30709: אני חושב שדוח דברת צריך להראות הרבה יותר ברור איך סוגרים פערים באמת.

30709: אני חושב שצריך להגביל את מספר התלמידים בכיתה לשאיפה ל-25.

30709: ואני חושב שצריך להכפיל את המשכורת הממוצעת של המורים.

30709: זה משהו כמו 10-11 אלף ש"ח.

30709: היום היא 5,600 ש"ח ברוטו.

30709: אני אשמח רק אם היתה הסכמה גורפת על דוח על עזה, היה כבר נעשה.

30709: ולכן אני אומר לכם באמת, אני לא נציג של הציבור, אבל כאזרח שהדבר מאוד מאוד קרוב ללבו והוא מאוד חרד למצב, אני אומר לשלושת הארגונים או הסמכויות שנמצאות כאן.

30709: קודם כל, לשרת החינוך.

30709: היישום של הרפורמה בחינוך הוא המבחן, הוא האתגר.

30709: לא הוועדה ולא קבלת ההמלצות וכו'.

30709: אלא איך הדבר הזה באמת קורה.

30709: איך באמת יש רפורמה בחינוך מתחילה החל משנת הלימודים הבאה.

30709: דבר שני לארגוני המורים, תראו, אתם מייצגים את המורים, המורים הם אבן על ראשה של כל הסיפור הזה, כולם מבינים את זה.

30709: רמת ההוראה, המעמד של המורה, האוטוריטה של המורה.

30709: אני גם אמרתי, המשכורת, אני לא חושב שצריך לפחד את זה.

30709: אבא שלי שהיה מחנך הראשון שלי, אמר לי מאז הפנקים המציאו את הכסף, יש דרך מסודרת לתגמל אנשים.

30709: איך להביע הערכה למה שהם עושים, איך לבנות להם את המעמד שלהם ולאת האוטוריטה שלהם.

30709: ולכן רמת ההוראה, המעמד של המורה, האוטוריטה של המורה, שזה לא אותו דבר.

30709: הדברים האלה הם אבן על ראשה של מערכת החינוך.

30709: אנחנו נמצאים בוועדת החינוך של הכנסת.

30709: אני רוצה בסוף להבין האם הדיון כאן הוא הייד-פארק לאנשים נחמדים, גם אם יש להם חילוקי דעות.

30709: או בסופו של דבר לדבר הזה יש איזה שהם שיניים.

30709: כי אנחנו עכשיו מדברים על משהו שהוא כבר אחריות לאומית.

30709: יש פה חילוקי דעות, החילוקי דעות האלה למיטב הבנתי הם לגיטימיים.

30709: אני לא נותן תארים לאנשים, יש דברים שאני מסכים, דברים שאני פחות מסכים.

30709: ברור שהמחלוקת הזאת היא לגיטימית.

30709: ברור גם שאין סיכוי לעשות דבר אלא בהידברות, בתיאום, בהבנה.

30709: אני לא אומר בהכרח בהסכמה, כי אני לא יודע אם במצב שנוצר כאן באמת תהיה הסכמה.

30709: אבל בסוף מדובר על אחריות ומחויבות לאומית.

30709: אם הדו-השיח, הרב-שיח שהיה כאן, היה קורה בכיתה של ילדים או במשפחה - היינו אומרים, "ילדים, מספיק, לא מעניין אותנו מי התחיל, לא מעניין מי צודק, אתם זוכרים את המצב שמגיעים אליו, פשוט תפסיקו עם זה.

30709: תמצאו דרך להסתדר אחד עם השני".

30709: אבל כיוון שלא כיתה של ילדים, אז מדובר פשוט באוזלת יד.

30709: יכול להיות שהאוזלת יד הזאת היא אובייקטיבית.

30709: כי באמת לא מסכימים ובאמת לא מסכימים על דברים חשובים.

30709: אבל בסוף זה אוזלת יד.

30709: אז נא לגלות מה שקוראים מנהיגות חינוכית ולמצוא את הדרך הזאת.

30709: כי אם המהלך הזה, הסיבוב הזה ייגמר באי עשייה או בעשייה שכרוכה בהרס של מערכת החינוך בשני הדברים אורבים לפתחנו, אם הסיבוב הזה יסתיים כך ובשנת הלימודים הקרובה לא תתחיל רפורמה אמיתית במערכת החינוך - אז הדבר הזה לא ייסלח לכם על-ידי הציבור שיגיד פשוט, אז נא להחליף את כל מי שעוסק בזה.

30709: זה האתגר, זאת המחויבות, נא להראות איך עומדים בזה.

מל פולישוק-בלוך: תודה רבה.

מל פולישוק-בלוך: יולי תמיר בבקשה.

יולי תמיר: אני מוכרחה להגיד שאני מצטערת מאוד על הנקודה שנקלענו אליה.

יולי תמיר: כי נדמה לי שאפשר היה להגיע להסכמות על רפורמה.

יולי תמיר: אני שומעת מארגוני המורים לא פעם ולא פעמיים את הנכונות לדבר על רפורמה.

יולי תמיר: ואיכשהו במקום שיהיה פה דיון עקרוני על איך מתקדמים, נוצרו התגוששות כוחנית שלדעתי ולצערי אם אני צריכה להסתכל קדימה, מובילה לפיצוץ.

יולי תמיר: כי כשמתחילים משהו בכוח - הוא לא מסתיים בהסכמה.

יולי תמיר: מתחילים משהו בהידברות - הוא מסתיים בהסכמה.

יולי תמיר: ההסתייגות הראשונה שלי והיא חד משמעית ולדעתי אני אומרת גם לך גבירתי השרה, מגבלה שלא היית צריכה לקבל על עצמך, אני חושבת שהתופעה הקיימת שהאוצר מחליט שהוא המממן מערכות שלטוניות, רק אם יקבלו רפורמה כזאת או אחרת, היא תופעה.

יולי תמיר: האוצר אומר עכשיו, "יש את הכסף".

יולי תמיר: הדד-ליין שהאוצר קבע הוא מלאכותי.

יולי תמיר: לקח לועדת דברת למעלה משנה להגיע למסקנות שלה.

יולי תמיר: שאני דרך אגב חושבת שחלקם הגדול נכון.

יולי תמיר: לא יכול להיות שאת המשא ומתן מנהלים פתאום בסד של זמן בצורה הנוכחית.

יולי תמיר: גם לא מקובל עלי שהאוצר לא אומר דרך אגב בתחום החינוך.

יולי תמיר: הוא אומר, "אם יאחדו בתי-חולים - אני אתן כסף".

יולי תמיר: אם יאחדו רשויות - אני אעשה.

יולי תמיר: האוצר הוא המחליט.

לימור לבנת: לא, זה הממשלה.

יולי תמיר: סליחה, אם יש היום כסף, החרב הזאת של האוצר היא חרב לא לגיטימית.

יולי תמיר: כי הקיצוץ הוא מותנה בהסכם, הוא לא מותנה בחסרון כיס.

יולי תמיר: אם יש את הכסף, אם יש את ה-700 מיליון, אם יש ה1.2- מיליארד, לא חשוב איך שסופרים.

יולי תמיר: מה זאת אומרת למה?

יולי תמיר: מערכת החינוך סבלה כולם יודעים, והשרה אמרה את זה לא פעם, 11 קיצוצים רציפים שקודם כל.

יוסי שריד: 16 קיצוצים.

יולי תמיר: 16.

יולי תמיר: אני הספקתי לספור 11 וזה נראה לי מספיק.

יולי תמיר: שקיצצו בשעות ההוראה וקיצצו ביכולת של המערכת להתנהל.

יולי תמיר: קודם כל, הדבר הראשון, אם יש משאבים - צריך להחזיר את השעות ולעשות עדכון שכר למורים.

יולי תמיר: זה לא דורש רפורמה, זה לא דורש מהפכה.

יולי תמיר: זה יצור אמון וזה יתחיל לשנות את הכיוון של המערכת.

יולי תמיר: מה אומר האוצר והמשרד מסכים אתו לצערי.

אורי אריאל: אולי תביאי את זה לממשלה לדיון נוסף.

יולי תמיר: אני לא חברה בממשלה.

אורי אריאל: זה תקלה זמנית, ראש הממשלה יסדר לך את זה.

אורי אריאל: אם תבקשי, אנחנו נתמוך בך.

יולי תמיר: לזה כמובן יש לו כסף בלי התניות.

יולי תמיר: או שבעצם זה לא נכון, היתה התניה, אם תצביעו - יהיו תפקידים.

יולי תמיר: אז כל המערך הזה אנחנו מנהלים פה כל דבר תחת שוק.

יולי תמיר: כל מערך ההתנהלות הזאת נראה לי שגוי.

יולי תמיר: אפשר היה ואני חושבת שזה חוצפה לשים את זה על ארגוני המורים.

יולי תמיר: אם מחר בבוקר המערכת רוצה להחזיר שעות למערכת ויש 700 מיליון - אפשר לעשות את זה.

יולי תמיר: אם המערכת רוצה לעדכן את שכר המורים ויש 700 מיליון - אפשר לעשות את זה מחר בבוקר ולהמשיך את המשא ומתן.

יולי תמיר: בדרך הזאת, אני אומרת את זה לשני הצדדים, לצערי הרב בדרך הזאת טוב לא ייצא מהמהלך הזה.

יולי תמיר: אי אפשר לשבור וגם שום ארגון מקצועי בעולם לא יקבל על עצמו, כי הוא יבגוד באנשים שהם אמורים להיות אנשי אמונו.

יולי תמיר: לא יקבל על עצמו לנהל משא ומתן עם מכתבים שאומרים, "אם לא תשבו על השולחן ותקבלו את העמדות שלנו - יהיו פיטורים".

יולי תמיר: אין ארגון מקצועי שיכול לעשות את זה.

יולי תמיר: אין ארגון מקצועי שהוא יעשה את זה, יבחרו בו ויזכו לאמון שלו מתחריו בפעם הבאה.

יולי תמיר: ולכן אתם הצבתם את כל הדיון על נתיב של התנגשות.

לימור לבנת: ועד הבוקר שלא היו מכתבים.

יולי תמיר: סליחה, גם בדיון הקודם וגם בכל דיון שנעשה, כל הזמן אומרים: "אין הסכם, יש פיטורים".

יולי תמיר: אין ארגון מקצועי בעולם שיכול ללכת ככה למשא ומתן.

יולי תמיר: וזה חבל כי אני חושבת שצריך להגיע להסכמה.

יולי תמיר: אני חושבת שארגוני המורים צריכים להתחשב בעניין הזה.

מל פולישוק-בלוך: את יכולה לעזור להם להביא את זה חזרה לממשלה את ה-700 מיליון?

יולי תמיר: יושבת פה השרה, אני לא צריכה לעקוף אותה.

יולי תמיר: מקובלת עלי היכולת שלה, לדעתי צריך להחזיר לממשלה ולהגיד ה-700 מיליון צריכים להיכנס למערכת.

יובל רכלבסקי: רק עכשיו התקציב אושר בכנסת.

יובל רכלבסקי: אתם הצבעתם בעד התקציב, לא?

יולי תמיר: אני, מר רכלבסקי, אני חושבת שהאוצר לא עושה נכון, אני לא מקבלת את הביטוי הזה, אבל האוצר סוחט את מדינת ישראל.

יולי תמיר: יש לכם עודפים תקציביים, אתה יודע את זה טוב ממני, אין שום סיבה לעשות את המהלך הנוכחי של הקיצוץ.

יולי תמיר: אתם יכולים להחזיר למערכת הרבה מאוד כסף גם בלי הסכמי שכר.

יולי תמיר: אתם עכשיו סוחטים את מדינת ישראל כדי שיהיה תהליך של הידברות ויקבלו את עמדתכם.

יולי תמיר: זה לא מקובל עלי, לא במשרד הפנים ולא במשרד הבריאות ולא במשרד החינוך.

יולי תמיר: המהלך הזה הוא לא מהלך לגיטימי.

יובל רכלבסקי: המהלך הזה אגב רק שנבין, ה-700 מיליון כבר הוכנסו לספר התקציב עוד הרבה לפני שהממשלה אישרה את מסקנות ועדת דברת.

יובל רכלבסקי: זה שהתקציב נדחה בהצבעה, אין קשר בין שני הדברים, זה היה תהליך אחד.

יולי תמיר: אתם כרכתם את זה.

יובל רכלבסקי: לא.

יובל רכלבסקי: הממשלה מוכנה להשקיע כספים ברפורמה.

יובל רכלבסקי: זה דבר שונה מאשר המצב הקיים.

יובל רכלבסקי: ולכן כאשר באוגוסט או באוקטובר הגישו הצעת תקציב ל-2005, כבר שמה הופיע ה-700 מיליון.

יובל רכלבסקי: זה שזה עכשיו הוכרע בכנסת בגלל הדחייה, זה סיפור אחר.

יולי תמיר: סליחה, אתם מראש יצרתם את המשוואה הזאת של, "אם תהיה רפורמה - אז יגיע הכסף".

יולי תמיר: אחרי 11, 13, 14 קיצוצים זה לא לגיטימי מצדכם לעשות את זה.

יולי תמיר: כי אתם הלוא יוצרים את המשבר.

יולי תמיר: ביד אחת אתם מקצצים, אז אתם אומרים: המערכת על-פי פחת" ואז שהמערכת עומדת על פי פחת אתם אומרים: "אם לא תענו לתפיסת העולם שלנו ולהסדר שלנו, אנחנו לא נחזיר את הכסף" עם כל הכבוד, זה לא דרך שלא מנהלים, לא מאבק מקצועי ולא מדינה ולא שום רפורמה, כי אף אחד לא מוכן לעבוד תחת איומים.

יובל רכלבסקי: אני רק משפט אחד.

יובל רכלבסקי: כל הרפורמות שנעשו במדינת ישראל.

יוסי שריד: יובל, אולי כדאי לך לחכות כי אחרי שאני אדבר, יהיה לך אני חושב מה לומר.

יובל רכלבסקי: יהיה לי הרבה מה לומר.

יולי תמיר: אני רוצה לסיים בהצעה קונקרטית.

יולי תמיר: לפי דעתי צריך להודיע שה-700 מיליון האלה מוזרמים למערכת ונשארים שם.

יולי תמיר: ונפרדים מעניין המשא ומתן.

יולי תמיר: והאיום בפיטורים מוסר ואז המערכת תוכל להיכנס לנתיב הרבה יותר רגוע ונורמלי של משא ומתן שלא מתחיל באיום, אלא מתחיל בניסיון להגיע להסכמה.

יולי תמיר: אם תהיה נכונות למשוך את האיום ולהחזיר את ה-700 מיליון למערכת - נדמה לי שגם ארגוני המורים, הם יושבים פה, אפשר לשאול אותם, יסכימו שאין איום ושה-700 מיליון יושבים במערכת - להיכנס למשא ומתן עם יעד סיום.

יולי תמיר: דרך אגב, הם הציעו יעד סיום.

יולי תמיר: עם יעד סיום כפי שהם הציעו אותו בעבר וללכת לקראת ההסכמות ולא לקראת אימוץ שלפי דעתי לא הולך להיפתר בשיטה שמתנהלים הדברים עכשיו.

יוסי שריד: אני חושב שדברים דומים אמרתי באחת ההזדמנויות בשיחה מאוד קצרה לחברתי, ראש-עיריית הרצליה, יעל גרמן.

יוסי שריד: אני לא יודע בדיוק מה יהיה בהרצליה, אבל צריך להתחיל ולהסתגל לעובדה שבשנה הבאה תשס"ו לא תהיה רפורמה.

יוסי שריד: למה לא תהיה רפורמה?

יוסי שריד: כי היא לא יכולה להיות.

יוסי שריד: למה היא לא יכולה להיות?

יוסי שריד: כי היא נולדה עקומה.

יוסי שריד: ותכף אני אסביר למה היא נולדה עקומה.

יוסי שריד: וכאשר משהו נולד עקום - אי אפשר להבריג אותו, זה לא יעזור.

יוסי שריד: אז נדמה שאם מגייסים עוד כוח ועוד כוח ואנחנו כולנו עסקנו פה ושם בניסיון להבריג משהו.

יוסי שריד: אני בשתי הידיים השמאליות שלי.

יוסי שריד: אתה מתאמץ ומתאמץ ומגייס יותר כוח, אבל זה לא מוברג.

יוסי שריד: זה סיבה אחת למה לא תהיה רפורמה, אולי פה ושם.

יוסי שריד: והסיבה השניה שנוצר מצב, אני לא יודע מי אשם, שאנחנו כולנו מכירים אותו של אי אמון גמור בין שני הצדדים.

יוסי שריד: מאוד מאוד עמוק.

יוסי שריד: האם מוצדק יותר שהממשלה לא תיתן אמון בארגוני המורים או האם מוצדק יותר שארגוני המורים לא יתנו אמון בממשלה - אני יש לי השקפה בעניין הזה, לא עלי לשפוט ולו חבר-הכנסת היה כאן הייתי ממנה אותו לבורר שישפוט מי לא צריך להאמין למי.

יוסי שריד: לפעמים יש נטייה לחשוב בעיקר בממשלה, שאמון או יותר נכון אמינות זו מידה נאה, ראויה.

יוסי שריד: אמינות זה קודם כל כלי שלטוני.

יוסי שריד: מר רכלבסקי, בלי אמינות אין יכולת בכלל לנהל מדינה.

יוסי שריד: ואם ביותר ויותר חלקות טובות של המדינה אין ניהול, ואנחנו גם יודעים את כושר הביצוע, זה כתוצאה שאף אחד לא מאמין, פשוט לא מאמינים וחובת הראייה היא בראש ובראשונה על הממשלה.

יוסי שריד: לכן מנהלים כאן במובן מסוים, לצערי הרב אני חייב לומר, קרב מאסף, כי רפורמה לא תהיה, היא נולדה עקומה ועכשיו אני אסביר למה היא נולדה עקומה.

יוסי שריד: ומכיוון שאני מאוד אוהב לנהל דיונים ברוח טובה, וגם נשמעה כאן איזה הערה.

יוסי שריד: כדי שלא תהיה אי הבנה, אם רן ארז אומר שהוא לא אמר "נוכלים" וצריך להאמין לו.

יוסי שריד: אבל אם במקרה, אתה יודע, רן, בגלל איזה טעות אקוסטית נשמעה המילה הזו בחלל החדר, אז כדאי להסיר את זה מסדר היום ולפעמים כל אחד מאתנו קורה לו, גם לי קורה, אז אפשר להגיד "אני מצטער".

יוסי שריד: עכשיו אני אגיד למה היא נולדה עקומה.

יוסי שריד: הרי ראש עיריית הרצליה ובצדק לפי דעתי, שבעצם אין הבדלים מהותיים בין עוז לתמורה והתכנית של הסתדרות המורים, אם מצרפים אותם יחד, לבין דוח ועדת דברת.

יוסי שריד: ועדת דברת בכלל לא היתה צריכה לקום, כי הרי כל אחד יודע מה צריך לעשות בחינוך.

יוסי שריד: הרי אם את ואני ושרת החינוך נשב יחד או נטכס עצה, אז אנחנו נסיק את המסקנות שהוסקו בדרך הטבע ובאופן בלתי נמנע על-ידי ועדת דברת.

יוסי שריד: ואז צריכה להישאל השאלה שאני לא אדון בה עכשיו כי פשוט אין לי זמן, למה מונתה הוועדה בכלל?

יוסי שריד: שאלת את עצמך למה.

יוסי שריד: את לא ידעת שיום חינוך ארוך יותר שעות שמשקיעים בתלמידים - זה יותר טוב.

יוסי שריד: לא שמעת על זה.

יוסי שריד: לא שמעת על זה שאם מחילים את חוק חינוך חובה חינם מגיל שלוש ולא מגיל שש - זה יותר טוב.

יוסי שריד: זאת אומרת, הרי מה העניין בכלל, למה בכלל מינו את הוועדה?

יוסי שריד: השאלה היא ובהזדמנות אחרת אנחנו ננסה אולי להשיב על השאלה הזאת.

יוסי שריד: אלא מה, הרי יכלו לו באמת רצו תיקון ולא רצו באמת רפורמה.

יוסי שריד: הרי יכלו לאמץ את עוז ותמורה ואת התכנית הצעד הקובע.

יוסי שריד: ולהגיד, את יודעת כבר, המהפכה כן, הרי כל הזמן בתקשורת יש שם מהפכה, כל יום יש מהפכה בחינוך.

יוסי שריד: והיו אומרים דבר מאוד פשוט, במקום חמישה בתי-ספר ששם כבר נערך הניסוי והניסוי הזה הוכתר בהצלחה גמורה לכל הדעות.

יוסי שריד: לא ניקח חמישה בתי-ספר, ניקח 500.

יוסי שריד: רק מה, הקימו ועדה.

יוסי שריד: למה הקימו את הוועדה כאשר כל אחד מאתנו יודע בדיוק, גם עוזי דיין, מה צריך לעשות בחינוך.

יוסי שריד: רק מתעקשים תמיד לעשות להפך.

יוסי שריד: אבל גם דבריו של עוזי דיין חברי, היו דברים מעניינים, רק אני יש לי עליך מחלוקת רק בעניין האחוזים ולא במקרה נשמעה כאן הערת הביניים כפי שנשמעה.

יוסי שריד: אתה אומר, רק פה ב-20 אחוז.

יוסי שריד: זה יותר ממאה אחוז, אתה יודע מה, בשבילך, ככה מתוך נדיבות של יחסים קרובים, אני אומר, לא אומר מאה אחוז, 95 אחוז.

יוסי שריד: הרי על זה הויכוח.

יוסי שריד: אתה אומר, דברים של מה בכך, זה דרך אגב, בחשבון עשיתי משהו כמו 15 מיליארד ש"ח.

יוסי שריד: רק להכפיל את משכורת המורים ולהוריד את מספר התלמידים בכיתה ל-25, זה בערך 15 מיליארד ש"ח.

יוסי שריד: אני לא מתנגד כמובן, אני בעד.

יוסי שריד: אבל אתה צריך להבין שאתה קורא למנהיגות, אתה צריך להבין את משמעות הדברים כי אחריות היא בראש ובראשונה באה לידי ביטוי באחריות לדברים שאנחנו אומרים.

יוסי שריד: עכשיו זה לא 20 אחוז, זה 95 אחוז.

יוסי שריד: אגב, אני לא מייצג את ארגוני המורים, אני כבר מודיע לך כאן, לפי מיטב התרשמותי ולפי מיטב היכרותי הבלתי אמצעית עם המורים, אני מכיר הרבה מורים, הם כבר מקבלים.

יוסי שריד: רק תעביר את העניין הזה של 25 תלמידים בכיתה, שמשנים את כל מערכת החינוך במדינת ישראל מן הקצה אל הקצה, והכפלת המשכורת של המורים - לפי דעתי עשית כברת דרך, לא של 20 אחוז, עשית כברת דרך של 99 אחוז.

יוסי שריד: יש עוד כמה עניינים, בעיקר פדגוגיים שאפשר לעלות בהם, אבל את מלאכתם סיימת.

יוסי שריד: לכן גם בעניין זה אנחנו צריכים להיות אחראים לכל מה שאנחנו אומרים.

יוסי שריד: הנקודה הבאה.

יוסי שריד: אני רוצה לשאול שאלה מוזרה.

יוסי שריד: היו 16 קיצוצים, מר ארז, היו 16 קיצוצים, הקיצוצים האלה על-פי נתוני משרד החינוך שהם נשמעו גם היום, הם בבסיס התקציב בערך 3 מיליארד או יותר מ3- מיליארד.

יוסי שריד: עכשיו מביאים לנו דבר נחמה ואומרים לנו, שלאחר שיקרו כל הדברים הטובים שספק אם הם יקרו, אנחנו נחזור למצב ב2003-.

יוסי שריד: אז אני שואל, אז איפה הרפורמה.

יוסי שריד: הרי ב-2003 לא היתה רפורמה.

יוסי שריד: הרי הרפורמה באה להוסיף, לרבות, להועיל, להשקיע.

יוסי שריד: אבל אם אנחנו בסך-הכל בתהליך של חזרה, אנחנו ברטרו בכלל, על-פי איזה שהיא אופנה ידועה עכשיו ואנחנו חוזרים ל-2003, הרי ב-2003 לא היתה רפורמה.

יוסי שריד: אז פעם נשיא אמריקני במהלך של מערכת בחירות, שאל,""ware the meet, איפה?

יוסי שריד: ואני שואל, איפה הרפורמה ריבונו של עולם אם חוזרים ל-2003.

יוסי שריד: בהנחה שכל הדברים הטובים שמספרים לנו עליהם כמובן יקרו.

יוסי שריד: וספק אם הם יקרו.

יוסי שריד: עכשיו אני רוצה להציע למר רכלבסקי את ההצעות הבאות.

יוסי שריד: אתם רוצים רפורמה - קודם כל, תניחו למאבקי היוקרה של מי הילד הזה.

יוסי שריד: יש תכניות, הן ידועות.

יוסי שריד: הן ידועות גם לך, תודיעו שבשנה הבאה ראש עיריית הרצליה, אצלך בכל בתי-ספר למשל, כן, יש אולי מקומות שהם בסדר עדיפות אולי יותר גבוה בגלל מצבים סוציו-אקונומים, אבל ניחא בהרצליה.

יוסי שריד: כמה מאות בתי-ספר נכנסים למסגרת עוז לתמורה והצעד הקובע, את מקבלת בדיוק אותו דבר.

יוסי שריד: נכון, תהיה פריסה גדולה מאוד, תהיה מבוכה גדולה מאוד כי פתאום ועדת דברת היתה כלא היתה.

יוסי שריד: אבל אם אנחנו מדברים על טובת הילד.

יוסי שריד: הצעה שניה אני מציע לך, מר רכלבסקי, להפוך את היוצרות כדי לחזק את האמינות שלכם.

יוסי שריד: גם את האמינות שלכם, לא רק את האמינות שלכם.

יוסי שריד: אתם תודיעו שב-50 רשויות מקומיות בארץ או ב-500 בתי-ספר ברחבי הארץ, אתם מכינים את המקומות האלה לקליטה, לא בהברגה עקומה, אלא לקליטה נכונה, מבחינת התנאים הפדגוגיים, הפיזיים, הסביבתיים, כדי שיהיו תנאים יותר ידידותיים, נניח ליום חינוך ארוך.

יוסי שריד: ואתם אומרים, 500 בתי-ספר, אנחנו מזמינים אתכם, ארגוני המורים, ארגוני ההורים, חברי-הכנסת, בעוד חצי שנה, כי אנחנו גם מכירים את כושר הביצוע שלכם, אנחנו יודעים כמה בניתם למשל בשנה האחרונה במערכת החינוך, 500 כיתות לעומת 2,600 כיתות שנבנו ב-2000.

יוסי שריד: ואתם מזמינים את כולנו לסיור, נניח, שזה לא יהיה ממש ברגע האחרון, ב-27 באוגוסט, ארבעה ימים, אנחנו מראים לכם מה אנחנו עשינו כדי לקלוט את יום חינוך ארוך, עיניכם הרואות, אתם תשפטו ואז חזקה שהתחזית שלי תתבדה ותהיה רפורמה.

יוסי שריד: בדרך הזו, שום רפורמה.

יוסי שריד: עכשיו מציעים, הציעו לארגוני המורים לנהל משא ומתן בשני ערוצים.

יוסי שריד: מי שרוצה להכשיל את המורים, אומר להם, תנהלו משא ומתן בשני ערוצים.

יוסי שריד: הרי הדברים תלויים אחד בשני.

יוסי שריד: מה רוצים לדחוף אותם כל הזמן לפינה כדי להעמיד אותם כמי שדואגים רק דבר אחד ודבר אחד וזה לשכרם.

יוסי שריד: אבל מר דיין פתר את הבעיה, הכפלת השכר לפי דעתי יש בזה פריצת דרך רציני מאוד קדימה ויש סיכויים טובים.

אורי אריאל: אני מתנצל שאני צריך לצאת ואני אעשה את זה גם בקיצור.

אורי אריאל: אני מציע למשרד החינוך והאוצר והממשלה לעשות התחברות חד-צדדית.

אורי אריאל: בשביל לתת לתלמידים כיתות ולמורים פינה ויום לימוד ארוך, אתם לא צריכים את ארגוני המורים.

אורי אריאל: טוב שתדברו אתם על זה, תציגו להם, הם ישפרו, הם יגידו לא בית-ספר זה, דווקא בזה.

אורי אריאל: תעשו את זה.

אורי אריאל: מה הקשר, למה לכם.

אורי אריאל: תלכו קדימה, תראו יש בזה כוח מסוים.

אורי אריאל: דבר שני, תחזרו למשא ומתן.

אורי אריאל: גבירתי המנכ"לית והשרה, אפשר למשוך את המכתב.

אורי אריאל: את יכולה להוציא אותו כל יום.

אורי אריאל: זה לא ייחשב לא לכניעה ולא לדבר רע.

אורי אריאל: אם זה מביא את המורים שיפסיקו את הודעתם האלה שלא מאפשרות את המשא ומתן, כולל, אם נאמר איזה ביטוי, ודאי שאפשר לחזור בו.

אורי אריאל: אז תשבו.

אורי אריאל: עכשיו נניח שזה לא יעבוד.

אורי אריאל: אני מכיר את הבעייתיות של עד מתי אפשר להודיע על פיטורים וכל הדרך, אני מכיר, אז קחו עוד יומיים, עוד שלושה, הרי הדברים ייבחנו מחר, הם לא ייבחנו עוד חודש.

אורי אריאל: תמשכי את, את מכתבך, הם יודעים שהיום, לא מחר, בצוותים לא של 30 איש, אפשר ארז ואחרים, אתם הרי כל-כך מוכשרים ומנוסים שגם שניים מספיק לכם.

אורי אריאל: תמצאו את הדרך, אני לא רוצה להתווכח על זה.

אורי אריאל: שבו היום.

אורי אריאל: עכשיו אם בתוך יומיים תראו התקדמות מגמה אמיתית, זאת תהיה התחושה, אז ייבנה קצת אמון יותר, תמשיכו.

אורי אריאל: ואם לא - המכתב יחזור לשולחן, הוא תמיד קיים.

אורי אריאל: אני לא אומר את זה בגדר איום, להפך, אני מנסה להוריד פה את העניין.

אורי אריאל: אני מציע בסוף, גבירתי השרה, מתוך ידידות, תראו מה שלא תעשו - יעשה ראש הממשלה.

אורי אריאל: הרי אנחנו חיים אותה מדינה, אני לא באה בממשלה, גם לא בקואליציה.

אורי אריאל: אבל תראי אני תלמיד שלו במובנים מסוימים.

אורי אריאל: נניח היינו אומרים, אני מספר לכם סוד.

אורי אריאל: היינו אומרים ביישוב פלוני צריך לבנות 50 בתים.

אורי אריאל: אומר: "50", אתה לרגע נדהם, אתה אומר: "מה ביקשנו 50".

אורי אריאל: הוא אומר: "84" ההוא אומר: "70 מיליון ש"ח לסל תרופות".

אורי אריאל: ההוא אומר: "150".

אורי אריאל: אתם מכירים את זה, אתם זוכרים את זה.

אורי אריאל: תגמרו היום, אני אומר את זה בעיקר לאוצר, תגמרו היום מה שאפשר, כי מחר זה יעלה לכם כפול.

אורי אריאל: תודה.

משה גפני: תראו הנושא הוא כפי שהוזמנו, חברי הוועדה לדיון, הוא לא על דוח דברת.

משה גפני: הדיון על משא ומתן עם ארגוני המורים.

משה גפני: ואני מבקש לומר שני משפטים מאוד ברצינות.

משה גפני: יש פה שאלה מאוד עקרונית האם ארגוני המורים הם מייצגים את העובדים במקרה הזה, את המורים והממשלה צריכה להחליט לאיזה כיוון הולכים.

משה גפני: ויש לי תחושה ואני מדבר לגופו של עניין לגבי המשא ומתן עם ארגוני המורים.

משה גפני: יש לי תחושה שכל הדיונים לגבי הדוח עצמו שהם דיונים מאוד קשים ובאמת כולם מסכימים שצריך יהיה שינוי.

משה גפני: מהדיונים רק שקיימנו כאן בשנה, שנתיים האחרונות זה מעיד על קטסטרופה וברור שצריך לעשות רה-ארגון של מערכת החינוך.

משה גפני: אני מעריך שהנושא המרכזי עם ארגוני המורים ואני מציע שתגידו את זה, הנושא המרכזי הוא המשא ומתן על השכר.

משה גפני: בגלל שחלק מרכזי מהנושא כולו של החינוך זה מעמד המורה.

משה גפני: מעמד המורה זה גם כן פונקציה של שכר, בגלל שאם השכר הוא כפי שהוא היום, אנשים טובים לא באים למערכת החינוך.

משה גפני: הם הולכים למקומות אחרים ומורה הוא איננו מורה, כל מה שנעשה מסביב, אפילו אם נבנה כיתות, נעשה הכל, ומערכת החינוך תישאר כושלת.

משה גפני: ולכן הנושא לפי דעתי, זה התפקיד שלכם, לנהל משא ומתן על השכר.

משה גפני: כתוצאה מדוח דברת.

משה גפני: עכשיו אני מכיוון שגם אני מפעם לפעם מנהל משא ומתן עם הממשלה ועם משרד האוצר, אני לא השתמשתי אף פעם במילה "נוכלים" עם משרד האוצר.

משה גפני: סתם אני אומר את זה עכשיו אומר את זה בשקט, אני פשוט נותן לכם עצות איך מנהלים אתם משא ומתן.

משה גפני: לא אומרים להם "נוכלים" מכיוון שאם אתם אומרים להם "נוכלים" הם קמים הולכים ובצדק.

משה גפני: ואתם תישארו עם הבעיות, בגלל שהבעל-בית זה האוצר.

משה גפני: אני למשל ניהלתי משא ומתן, אני אומר לכם וכדאי שתדעו את זה, חבריי ואני ניהלנו משא ומתן על ה-290 מיליון ש"ח שיהדות התורה קיבלה בהסכם הקואליציוני.

משה גפני: שמתי לב אבל מה יכולתי לעשות.

משה גפני: אמר לי קובי הבר בתחילת המשא ומתן, הוא אמר לי: "הבסיס זה מה שכתוב בספר הכחול".

משה גפני: ועכשיו אנחנו באים ליישם את ה-290 מיליון ש"ח, אז מתברר שאנחנו נגיע, עם הכסף הגדול הזה שקיבלנו, נגיע ל-2004.

משה גפני: זאת אומרת, מה שהיה ב-2004, אחרי כל הקיצוצים, זה מה שיהיה עכשיו ב-2005.

משה גפני: אבל אם לא היו מנהלים משא ומתן אז ב-2005 היינו מקבלים פחות 290 מיליון.

משה גפני: זאת אומרת, עוד קיצוץ ועוד קיצוץ.

משה גפני: אני מבין את ההרגשה הזאת.

משה גפני: אני מרגיש מאוד מתוסכל עם כל העניין ואתם בעצם עושים את החשבון, אתם תגיעו, אם אתם תקבלו את הדוח ותקבלו את זה לגבי השכר, תגיעו ל-2003.

משה גפני: וזה הישג עצום בגלל שאם לא תקבלו את זה - אז תהיו ב-2005.

משה גפני: ב-2005 המורה יקבל עוד פחות שכר ועוד יותר.

יוסי שריד: גפני, אבל איפה הרפורמה.

מל פולישוק-בלוך: הרפורמה היא ההתייעלות, לא התוספת שכר.

יוסי שריד: לא ידעתי.

יוסי שריד: חשבתי שהרפורמה זה שהתלמידים.

מל פולישוק-בלוך: היא גם במערכת חינוך, המילה "התייעלות" היא לא גנאי.

מל פולישוק-בלוך: תאמינו לי, זה מותר להגיד את המילה "התייעלות" במערכת חינוך.

מל פולישוק-בלוך: ואם אתם לא מבינים את זה, אז יש לכם בעיה מה זה המילה "התייעלות".

משה גפני: תגיד לי, אתה הצעת אותי בתור בורר, יוסי?

יוסי שריד: כן.

מל פולישוק-בלוך: מכיוון שזה לא חל עליך, אז אתה יוכל להיות בורר.

מל פולישוק-בלוך: זה היתרון שלך.

משה גפני: ועוד איך חל עלי.

משה גפני: מה זה לא חל עלי.

מל פולישוק-בלוך: בוא נסיים.

משה גפני: אני רוצה להגיד לכם, אתם תקבלו אהדה גדולה מאוד בין חברי-הכנסת, לפי דעתי גם שרת החינוך והמנכ"לית גם, אם אתם תבואו עם הדברים האמיתיים, תעזבו את הכל מסביב.

משה גפני: צריך לקיים דיון על הרפורמה עצמה, זה נכון.

משה גפני: אבל כשתקיימו דיון ותביאו את הנתונים האמיתיים שאני מכיר אותם מה הורידו לכם ומה כאשר הרפורמה מתבצעת מה אתם מקבלים ועל זה הדיון.

משה גפני: על זה כונסה ועדת החינוך.

משה גפני: על זה הדיון, האוצר יהיה פה במיעוט.

משה גפני: ולמשרד האוצר תהיה בעיה ושאף אחד יספר לנו סיפורים, אנחנו מכירים את זה.

משה גפני: זה מתחיל ונגמר בכסף.

משה גפני: האוצר עושה, במקרה הזה זה לא יובל רכלבסקי, זה לא הממונה על השכר, זה אגף התקציבים.

משה גפני: הוא רוצה למשוך את העניין כמה שיותר, לתת כמה שפחות כסף.

משה גפני: והמשא ומתן צריך להיות רק על הנושא הזה.

משה גפני: זה התפקיד שלכם מעבר לתפקיד של הרפורמה.

משה גפני: אם הרפורמה תצא לפועל והאם הרפורמה נכונה - יש חילוקי דעות.

משה גפני: כולם מסכימים שצריך רפורמה, יש לחלקים שהם טובים, יש חלקים שהם פחות טובים.

משה גפני: הדיון צריך להיות על השכר.

משה גפני: אני אומר לך, אני לא יכול לספר את כל הסודות שלי, אבל משרד האוצר מוכר.

משה גפני: אני סבור והיה בעבר מקרים כאלה, שוועדות בכנסת והיה גם בוועדת חינוך, זה היה בוועדת הפנים עם הרשויות המקומיות, מה שקורה יש פה נתק שהוא איננו ענייני בין הממשלה לבין ארגוני המורים.

משה גפני: ועדת החינוך צריכה להתכנס היום ולכן חשבתי שלצורך זה קיימת את הדיון, אחרת מה, שכל אחד יספר לנו על דוח דברת ושכל אחד יגיד.

מל פולישוק-בלוך: לא נכנסנו לתוכן של דברת.

משה גפני: אני אומר, כל הדברים מסביב כבר דיברנו על זה ועוד נדבר על זה.

מל פולישוק-בלוך: הגדרת את זה נכון, הנושא הוא משא ומתן.

משה גפני: לכן אני מציע לך, אני אומר לך מה אני הייתי עושה אם אני הייתי יושב-ראש ועדת החינוך, לא שאני חס וחלילה אני לא זה, אבל מה שאני הייתי עושה, הייתי מסיים את הישיבה הזאת וקובע ישיבה עם יובל רכלבסקי ועם רונית תירוש ועם שני נציגי ארגוני המורים, והשלטון המקומי.

משה גפני: מלי, אני מציע לשם שינוי, לא לשם המפלגה, לשם שינוי באמת, אני מדבר ברצינות.

מל פולישוק-בלוך: גם אני.

משה גפני: לכנס ישיבה אצלך עם שלושת הגורמים שזה מנכ"לית משרד החינוך, הממונה על השכר והשלטון המקומי שזה יעל גרמן, עם רן ארז ועם יוסי וסרמן, אתם רוצים להביא עוד מישהו אחד, בגלל שהצד של המעסיק לא יהיה שלושה והם יהיו רק שניים, יביאו שלושה, לפתור את הבעיה של מערכת היחסים וחוסר האמון שאת זה אנחנו שומעים כבר חודשים ארוכים.

משה גפני: לדבר לגופו של עניין ולהיות אובייקטיבי.

משה גפני: להיות אובייקטיבי לקחת את הנתונים כמות שהם.

משה גפני: מה קרה לשכרו של המורה, מה יקרה לשכרו של המורה אחרי הרפורמה ותאמיני לי, כל הבעיות האחרות שכלולות ברפורמה.

משה גפני: יש איזה סיבה שאת לא מקשיבה לי?

מל פולישוק-בלוך: אני מקשיבה לכל מילה, אני מנסה לשכנע את כל הגורמים ללכת לפי הצעתך.

משה גפני: אם החלק הזה נפתר, תאמיני לי, אני לא כל-כך מכיר את ארגוני המורים, אני מכיר אותם טוב אבל לא, אני אומר לך, אפילו אם הם לא יודו בזה, אם תיפתר בעיית השכר שזה כולל גם את פיטורי המורים שגם לזה הם בסופו של דבר לא יתנגדו.

משה גפני: אם הבעיה הזו תיפתר - כל הבעית האחרות, לפי דעתי לא יהיו חילוקי דעות.

משה גפני: בגלל שיהיו דברים שגם הממשלה תסכים שלא צריך ליישם בדוח דברת.

משה גפני: יהיו דברים שיהיו חייבים ליישם.

משה גפני: כאן נקודת המוצא, אם את עושה את זה - אז הצדקת את המשכורת שלך.

משה גפני: אם לא - אז לא חשוב.

מל פולישוק-בלוך: תודה רבה.

מל פולישוק-בלוך: באופן לא חריג אני מסכימה אתך.

משה גפני: רק שלא יהיה כתוב את זה בשום עיתון.

מל פולישוק-בלוך: לכן הדגשתי באופן לא חריג.

מל פולישוק-בלוך: ובכן המטרה של הישיבה הזאת, שאלת אותי לפני כמה דקות, המטרה היא אכן להעלות על פני השטח את המחלוקות, את הבעיות.

מל פולישוק-בלוך: כמובן כשקבענו אותה, לא ידענו שיהיה פיצוץ הבוקר, כפי שלא ידעתי שיישלחו מכתבי הפיטורים הבוקר.

מל פולישוק-בלוך: כשקבענו את הוועדה לפני מספר ימים.

מל פולישוק-בלוך: אבל זה לא הפתיע אף אחד.

מל פולישוק-בלוך: לא הפתיע לא אותי ולא את כל מי שיושבים פה סביב השולחן, כי הדברים נאמרו בצורה כזאת או אחרת.

מל פולישוק-בלוך: זאת אומרת, זאת לא הפתעה.

מל פולישוק-בלוך: ולכן אני לא רואה גם מקום לפיצוץ משום שההפתעה לא צריכה להיות הפתעה.

מל פולישוק-בלוך: אנחנו באמת רצינו לשמוע את הצדדים, רצינו, אני אומרת את זה בצורה הכי ברורה, ללחוץ על הצדדים להגיע להסכמות.

מל פולישוק-בלוך: הדברים כאן נאמרו, לא צריך לחזור על הכל, אני חושבת שבזה כולנו מסכימים.

מל פולישוק-בלוך: אנחנו רוצים לראות תוצאות.

מל פולישוק-בלוך: אנחנו לא רוצים לראות צד זה מכופף את הידיים לצד שני, אבל אנחנו כן רואים לראות את הצדדים יושבים ומסכימים.

מל פולישוק-בלוך: ולכן אני רוצה לסכם ולומר שוועדת החינוך קוראת לצדדים מה שמתבקש, לחזור מיידית למשא ומתן אמיתי.

מל פולישוק-בלוך: למשרד החינוך, להקפיא את ההליכים לפיטורים למשך 10 ימים.

מל פולישוק-בלוך: לארוגני ה מורים, להיכנס אמיתית למשא ומתן רצוף ולמצוא את הדרך להסכמות ליישום הרפורמה בחינוך לפני חופשת חג הפסח.

מל פולישוק-בלוך: אני לא אומרת שלפני החג אתם תסכימו על הכל, אני לא עד כדי כך תמימה.

רן ארז: גם הם צריכים לנהל מ שא ומתן אמיתי.

מל פולישוק-בלוך: כן, בוודאי.

מל פולישוק-בלוך: המשפט השני שאמרתי הוא מתייחס לשני הצדדים, למצוא את הדרך להסכמות ליישום הרפורמה זה חל על כולם.

מל פולישוק-בלוך: וזה חייב להיות לפני חג הפסח, כפי שנאמר, לראות את המגמה החיובית.

מל פולישוק-בלוך: אני לא אומרת שצריך להסכים כבר על הכל, ואני כן מסכימה שזה מדובר על משא ומתן על המשכורת ותנאי ההעסקה.

מל פולישוק-בלוך: נקרא לזה בצורה יותר רחבה, זה לא רק הכסף, לא רק הסכום הסופי, אלא תנאי העסקה למורים.

מל פולישוק-בלוך: ואם אתם זכורים בישיבה הראשונה שלנו, ועדת החינוך, אחרי ההצגה הגדולה שעשינו כאן בחדר הזה, אני התחלתי לקיים מספר דיונים על הנושא הזה כי אמרתי, על זה יקום וייפול הנושא.

מל פולישוק-בלוך: נכון שבמקביל קיימנו דיונים גם על הספורט, על החינוך ההתיישבותי ועל עוד כמה נושאים אחרים.

מל פולישוק-בלוך: אבל על זה יקום וייפול.

מל פולישוק-בלוך: ולכן אני עדיין לא מרימה ידיים ואני כן חושבת, אני חייבת להיות אופטימית ואני מקווה שגם אתם.

מל פולישוק-בלוך: אני מקבלת את הצעתך, ככל שזה תלוי בי, אני מקבלת את הצעתך ואני גם הצעתי את זה וזה בעצם הצעה משותפת, כי גם יעל גרמן והשלטון המקומי הציעו את אותה הצעה כבר לפני חודש, הצענו את זה נדמה לי, וגם נפגשתי אישית עם שני הג'נטלמנים שיושבים מול השולחן ודיברנו על זה שנקיים ישיבה מצומצמת.

מל פולישוק-בלוך: אז שאלת למה זה לא קרה?

מל פולישוק-בלוך: זה בגלל שאתם הייתם בתהליך משא ומתן וחשבנו שזה הולך לכיוון החיובי.

מל פולישוק-בלוך: אבל אין לי שום בעיה, מתי שיוחלט, אני לא נוסעת לשום מקום, אני פה ואני מוכנה לשבת באיזו שעה ובאיזה יום שאתם תחליטו, עם ההרכב הזה.

משה גפני: הם לא יכולים להחליט, את צריכה לקבוע יום, שעה, מקום ולהזמין אותם.

משה גפני: את הריבון.

מל פולישוק-בלוך: חבר-הכנסת גפני, אני יכולה להזמין אבל אני לא יכולה להכריח.

מל פולישוק-בלוך: ואם אנשים לא באים ברוח טובה.

משה גפני: אני מודיע לך שכל האנשים שעליהם מדובר הם אנשים נחמדים.

משה גפני: ואם את תזמיני אותם - תאמיני לי שהם יבואו.

משה גפני: מה השאלה.

משה גפני: עוזי דיין שאל קודם, האם ייצא מזה רק הייד-פארק או שייצא מזה דבר תכליתי.

משה גפני: את יכולה להפוך את זה לדבר תכליתי, זה תלוי בך.

משה גפני: תזמיני, תקבעי, מחר בשעה 10:00 פה במשרד שלך והם יבואו.

מל פולישוק-בלוך: למעשה זו צריך להיות הפתיח להמשכו של המשא ומתן.

מל פולישוק-בלוך: ככה אני רואה את זה, זה לא שאני לא הולכת לנהל את המשא ומתן, אין לי שום כוונה לעשות את זה.

משה גפני: את תתחילי, אני את המשא ומתן ימשיך.

מל פולישוק-בלוך: אני אשמח שתבוא גם.

מל פולישוק-בלוך: ואכן נפעל לכיוון הזה.

מל פולישוק-בלוך: אני מסכימה למי שאמר, נדמה לי שזה היה יוסי שריד, שבמקביל אין שום סיבה שלא להמשיך בהיערכות לשיפור התנאים הפיזיים והפדגוגיים במערכת החינוך.

מל פולישוק-בלוך: אני לא רואה את זה בשום התניה ואסור שזה יהיה בהתניה לכן רפורמה לא רפורמה.

מל פולישוק-בלוך: צריכים להביא לשיפור התנאים הפיזיים והפדגוגיים במערכת החינוך.

מל פולישוק-בלוך: ואת אותם 500 מיליון ש"ח שהאוצר הקדיש לשיפור התנאים הפיזיים, חייבים לקחת אותם בין אם יש רפורמה ובין אם רפורמה.

מל פולישוק-בלוך: זה בכלל לא צריך להיות בהתניה.

יולי תמיר: צריך לשחרר את זה, על מה את מדברת, זה ברזרבה.

מל פולישוק-בלוך: זה בדיוק מה שאנחנו צריכים לדרוש.

מל פולישוק-בלוך: זה מסוג הדברים גם שאני דיברתי על צעדים בוני אמון, אני חושבת שזה מסוג הדברים שצריך להיות ברור על-ידי האוצר שאנחנו דורשים את ה-500 מיליון האלה לטובת שיפור התנאים הפיזיים.

מל פולישוק-בלוך: זה פשוט מגוחך שצריכים להגיד את זה בקול רם.

מל פולישוק-בלוך: זה כל-כך ברור מאליו.

מל פולישוק-בלוך: אני ברוח חיובית זאת, מודה לכולם שהשתתפו ואנחנו נקיים את הישיבה הזאת.

מל פולישוק-בלוך: תודה רבה, הישיבה נעולה.